REKONSTRUKCIJA SAVSKOG TRGA GOTOVA DO KRAJA JANUARA Vesić: Spomenik Stefanu Nemanji biće predat gradu 25.decembra\n21 Decembra, 2020 21 Decembra, 2020 admin\t0 Comments\nSpomenik Stefanu Nemanju biće zvanično predat gradu Beogradu u petak 25. decembra, a rekonstrukcija Savskog trga biće završena do kraja januara sledeće godine, izjavio je danas zamenik gradonačelnika Goran Vesić.\nOn je rekao da je skulptura Stefana Nemanje visoka 23 metra, teška 80 tona, od čega je 56 tona bronze, i dodao da spomenik simbolizuje pobedu srpske politike.\n– To je jedinstven spomenik u svetu i mislim da će svi posetioci naše prestonice želeti da ga vide. Taj spomenik pokazuje da Srbija konačno poštuje svoju istoriju, kulturu i svoje vladare – rekao je Vesić za TV Pink.\nOn je naveo da kritike dela javnosti o spomeniku nisu estetske već ideološke prirode i dodao da u našoj zemlji postoji manjina koja, kako kaže, podizanje spomenika doživljava kao kraj svoje politike kojoj odgovara samo slaba Srbija.\nVesić je rekao da je toj manjini, koju je nazvao ”lažnom srpskom elitom”, problem što se podiže spomenik Stefanu Nemanji i što ga, kako kaže, podiže predsednik Srbije Aleksandar Vučić.\n– Ako pogledate njihovu politiku, Srbija ne treba da ima spomenik nijednom vladaru, već da ćuti i da se izvinjava drugima. Od kada Vučić vodi zemlju, Srbija je snažna i ekonomski, vojno i politički jaka i poštuje svoju istoriju – rekao je Vesić.\nNa pitanje o optužbama potpredsednice Stranke slobode i pravde Marinike Tepić o navodnoj nelegalnoj gradnji u Beogradu, Vesić je rekao da će Tepić morati da dokaže na sudu tvrdnje da Grad ništa ne preduzima da zaustavi divlju gradnju.\nVesić je rekao da je najveći protivnik divlje gradnje i da je inicirao promene Zakona o legalizaciji na osnovu čega je, kaže, zaustavljena.\n– Imam stotine pisama koje sam slao raznim institucijama i tražio da se divlja gradnja zaustavi. To ne postoji godinu dana u Beogradu, a postojalo je i kada je Tepić bila na vlasti – rekao je Vesić.\nPonovio je da stoji iza svake svoje odluke i da je uvek spreman da se na sudu suoči sa bilo kim.\nGovorio je i o budžetu Grada Beograda za narednu godinu koji iznosi 125 milijardi dinara, od čega 18,76 milijardi dinara za kapitalne investicije, odnosno infrastrukturne projekte, od kojih je, kako kaže, najvažniji početak izgradnje metroa.\nDodao je da će se gradnja metroa finansirati i iz republičkog budžeta i da će samo prve dve linije koštati 4,4 milijarde evra.\n– To je više od četiri godišnja budžeta Grada Beograda i jasno je da ne bismo mogli sami da finansiramo, ali zahvaljujći predsedniku Vučiću mi smo u prilici da gradimo metro – naglasio je Vesić.\nDodao je da se trenutno u Beogradu gradi šest vrtića, a da je ove godine izgrađeno ukupno 14 vrtića što se, kaže, nikada nije desilo u istoriji grada.\n– To će obezbediti oko 3.000 mesta za decu, koliko je ih otprilike na listi čekanja, a 2014.godine oko 10.000 mališana čekalo je mesto u vrtiću – rekao je Vesić.\nDodao je da je u planu izgradnja regionalnog vodovoda Makiš – Mladenovac i da će do kraja 2021.godine Ritopek dobiti vodu, a će do kraja 2022.godine vodu dobiti Grocka i Vrčin.\nTakođe, radiće se oko desetak kilometara vodovoda na Valjevskom drumu u Obrenovcu tako da će, kaže, do kraja sledeće godine svaka kuća u Obrenovcu imati vodu.\n← NOVU GODINU ČEKAMO UZ MERE I BEZ SNEGA? Temperaturna vrteška do 31. decembra, a onda slede promene\nNAPRAVILI GREŠKU KOJA IH JE ZAMALO KOŠTALA ŽIVOTA: Spasilac GSS o detaljima spasavanja Milice i Stefana! →\nEvo šta piše u Deklaraciji koja će biti usvojena danas na Samitu EU i Zapadnog Balkana\nDuel sestara Bošković: Tata je rekao – Izblokiraj je i izađi\n20 Avgusta, 2021 20 Avgusta, 2021 admin\t0\n28 Januara, 2021 28 Januara, 2021 admin\t0


ODLUKE Treba je proglasiti ništavnom i u "Službenom glasniku"\nUniverzitet postupio po rješenju inspektora\nOsman Mehmedagić: Poništena fakultetska diploma\nInspektorat Republike Srpske saopćio je danas da je zvanično poništena fakultetska diploma direktora Obavještajno-sigurnosne agencije (OSA) BiH Osmana Mehmedagića.\nProsvjetna inspekcija RS obavila je danas na Univerzitetu za poslovne studije u Banjoj Luci kontrolu izvršenja rješenja kojim je naloženo da diploma Osmana Mehmedagića bude poništena i proglašena ništavnom u "Službenom glasniku Republike Srpske" te je utvrđeno da je Univerzitet postupio po rješenju inspektora, saopćeno je iz Inspektorata RS.\nKako se navodi u saopćenju za javnost, uvidom u predočenu dokumentaciju utvrđeno je da je Senat Univerziteta za poslovne studije Banja Luka na vanrednoj sjednici održanoj 12. novembra 2019. godine donio rješenje kojim je poništio diplomu izdatu na ime Osmana Mehmedagića.\n- Inspektoru je na uvid predočena i uplatnica "Službenog glasnika Republike Srpske" od 13. novembra za objavljivanje te diplome nevažećom. Također, Univerzitetu je naloženo da inspektoru po objavljivanju dostavi dokaz da je u "Službenom glasniku Republike Srpske" poništena diploma - navodi se u , piše u saopćenju.\nInspektorat Republike Srpske Osman Mehmedagić Diploma


Među optuženima u Aferi Dieselgate i Fiat Chrysler - Euromanager\nMeđu optuženima u aferi varanja na testovima emisija, poznatom i kao afera dieselgate, pored Volkswagena, Renaulta, Peugeota i Citroena je i američko-talijanski proizvođač automobila Fiat Chrysler, piše STA.\nAfera dieselgate izbila je 2015. godine kada su američke vlasti otkrile da je njemački Volkswagen instalirao sisteme za prilagođavanje mjerenja emisija azotnih oksida u oko 11 miliona vozila.\nFrancusko tužilaštvo je već podiglo optužnicu protiv Volkswagena, Renoa, Peugeota i Citroena zbog afere varanja na testovima emisija.\nKompaniji naloženo da plati depozit od 150.000 EUR\nAdvokat Fiata Chrysler Alexis Gublin potvrdio je danas da je optužnica podignuta i protiv ovog američko-italijanskog proizvođača, a kompaniji je naloženo da plati kauciju od 150.000 eura zbog ometanja istrage i da mora pribaviti bankarsku garanciju od 200.000 eura.\nAfera DieselgateAutomobilska industrijaFiat Chrysler\nIndustrijska proizvodnja u Srbiji u aprilu veća za 33.9 nego lani\nProsječna novembarska neto plata u Sjevernoj Makedoniji 447 eura\nGubitak Lufthanse u četvrtom kvartalu od 1.14 milijardi EUR manji od očekivanog


J. T. 30. novembra 2017. 10:56\nNikol Kidman (Nicole Kidman), Ališa Silverstoun (Alicia Silverstone), Kolin Farel (Colin Farrell)\nJorgos Lantimos (Yorgos Lanthimos), Efthymis Filippou\nJorgos Lantimos (Yorgos Lanthimos)\nFilm nam donosi priču o harizmatičnom hirurgu Stivenu Marfiju, čiji život potpuno menja poznanstvo sa jednim tinejdžerom. Marfi je cenjeni kardiolog koji naizgled ima savršenu suprugu, porodicu i život. Međutim, nešto je kod njega čudno: najbolji prijatelj mu je tinejdžer kom kupuje neobično skupe darove, govori čudno, a između njega i supruge osećaju se suptilne tenzije.\nSve žene Toma Kruza dele jedan bizaran detalj (foto)\nKao porculanska lutka: Još jedna glumica preterala sa estetskim…\nNikol Kidman i Kolin Farel igraju u novom filmu Jorgosa Lantimosa „Ubistvo svetog jelena“. Novi psihološki triler majstora crne komedije premijerno je prikazan na Festivalu u Kanu, kada je dobio nagradu za scenario, koji je Lantimos i ovaj put napisao zajedno sa Eftimisom Filipuom. Zbog sjajne glumačke postave i neobične radnje, ovaj film spada u najočekivanije filmove ove jeseni.\nGrčki reditelj je svetsku slavu stekao filmom „Jastog“ („The Lobster“), distopijskom crnom komedijom sa Kolinom Farelom u glavnoj ulozi koja je donela mnogo originalnosti i svežine, i s pravom pokupila nagradu kanskog žirija. Kritičari su film „Ubistvo svetog jelena“ ocenili kao „surovu osvetničku sagu“ i „vrhunac psihološkog horora“.\nLantimos je reditelj koji je poznat po vrlo prepoznatljivom stilu režije, ali i po kontinuiranom radu: „U jednom trenutku sam shvatio da bih radije snimao manje filmove koje mogu da kontrolišem nego mnogo veće filmove u kojima nisam u mogućnosti da ispratim svoju viziju.“ Lantimos je poznat po tome da uvek sa određenom dozom predostrožnosti ide na razgovore sa glumcima koji bi potencijalno mogli da postanu deo njegovih filmova. Tako je bilo i sa Nikol Kidman, sa kojom prvo nije uspeo da ostvari saradnju na filmu „Jastog“, ali su održavali kontakte, zato što je prema njegovom mišljenju Nikol „uradila domaći zadatak“ i prošla test. „Nikol traži filmske stvaraoce nakon što se upozna sa njihovim radom, jer tada zna da sigurno hoće da radi sa njima, izjavio je Lantimos i dodao: „Mi smo znali da se dopadamo jedno drugome. Očigledno je bilo da se ona meni svidela. Takve stvari se brzo saznaju.“\nOficijelni sajt: The Killing of a Sacred Deer (2017)\nPremijera: 16. novembar 2017. godine\nnikol kidmanališa silverstounjorgos lantimoskolin farel


BalkanMagazin :: Kina izrazito ispred SAD u razvoju bežičnih mreža nove generacije\npetak, 10. avgust 2018 12:00\nAmerikancima preti opasnost da nikad u ovome ne stignu Kineze\n(ilustracija: Samo za tri meseca 2017. emitera bežične komunikacije najnovije generacije u Kini je postavljeno više nego u SAD za cele tri godine!)\nSjedinjene države sve više zaostaju za Kinom u razvoju i postavljanju bežičnih komunikacionih mreža nove generacije, poznatih kao 5G. Kako se tvrdi u studiji konsalting kompanje Dilojt (Deloitte), Kina sada ima čak deset puta više emitera nego SAD, koji podržavaju mrežu 5G. Samo za tri meseca 2017. njih je u Kini postavljeno više nego u SAD za cele tri godine!\nI, što je možda za Amerikance najgore, dodaje se u studiji čije nalaze prenosi Rojters, preti sve ozbiljnija opasnost da Kineze u ovome nikada ne stignu.\nMreža 5G omogućava ljudima, na primer, da znatno brže kopiraju sa interneta filmove i video zapise i koriste aplikacije sa virtuelnom realnošću. Osim prednosti za individualne korisnike, mreža omogućuje da se poveže infrastruktura u gradovima, na primer, kod automobila bez vozača.\nPrema računici kompanije IHS, mreža 5G doneće do 2035. korist za globalnu ekonomiju od 12,5 biliona dolara (ilustracije radi, društveni proizvod SAD za prošlu godinu iznosio je 19,485 biliona USD). Zemlje koje prve usvoje 5G imaće od toga izvanredne koristi jer 5G "donosi novu eru ekonomskog potencijala".\nKina je u 5G investirala od 2015, prema ovoj studiji, 24 milijarde dolara više nego SAD i za to vreme postavila 350 hiljada emitera, a SAD svega 30 hiljada. Sama instalacija uređaja u Kini može biti za oko 35 posto jevtinija nego u SAD.\nStudija, što verovatno nije slučajno, objavljena je upravo pošto je američka Federalna komisija za komunikacije (FCC) objavila nova pravila za aukciju frekvencija za mreže 5G.\n"Da bi SAD održale konkurentnost, eventualno probile se i na vrh, moraju odmah da do detalja razmotre situaciju i odmah preduzmu potrebne mere", komentariše ekspert Dilojta Den Litman (Dan Littman).\nU zaključku studije, američkim vlastima se preporučuje da podrže mobilne operatore i njihove partnere kako bi sarađivali i stvorili bazu statistike i potrebnih postupaka.


Društveni kontekst Srbije, omeđen religijom, ekonomskim razvojem, politikom i muškom dominacijom u tim oblastima, donosi nedovoljnu zastupljenost žena u medijima, ocenjeno je 21. oktobra u Novom Pazaru, na predstavljanju rezultata istraživanja „Ko pravi vesti”.\n08 mart 2017\tSrbija\nLista najboljih zemalja: Srbija je na poslednjem mestu\nSrbija je zauzela poslednje, 80. mesto, na listi najboljih zemalja koju je danas objavio američki portal "Ju es njuz end vorld riport" (U.S. News & World Report).\n05 april 2017\tSrbija\nPredsednica Skupštine Srbije Maja Gojković: Srbija u junu dobija novog premijera\nViše vakcinisane dece u Vojvodini nego u centralnoj Srbiji: Roditelji najviše odbijaju MMR vakcinu\nBroj dece koja su vakcinisana u 2016. godini veći je u Vojvodini nego u centralnoj Srbiji, a najmanji broj vakcinisanih je u velikim gradovima, u Beogradu, Novom Sadu, Nišu i Kragujevcu.\nZašto inostrane firme dolaze u Srbiju? - Cena radnog sata u Srbiji 1 evro, u Danskoj 42 evra\nRazlog dolaska inostranih firmi ili njihovih ćerka preduzeća u Srbiju je jednostavan: radna snaga je jeftina, a država subvencioniše velike ulagače.\n07 jul 2017\tNaslovna\nNajave svetskih meteorologa da će ovo leto biti pakleno, već su se obistinile u njegovim prvim danima. Tokom protekle nedelje Srbiju je zadesio tropski talas, sa temperaturama preko 35 stepeni, a prema najavama meteorologa biće još tri takva talasa, pa ćemo ovog leta uživati u čak 55 tropskih dana.


Počinju radovi na izgradnji puta preko Radana - JUGPRESS\nRadovima u Prolom Banji počinje izgradnja puta preko Radana. Predsednik opštine Lebane Ivan Bogdanović rekao je da će se put raditi fazno, a prva deonica biće u dužini od pet kilometara.\n„Ukupna dužina prve trase je do sela Ivanja u opštini Bojnik u dužini od 26 kilometara i 50 metara, a nakon toga na osnovu urađenih projekata radiće se na spajanju puta sa Medveđom prema Gajtanskim vratima, a uporedo sa tim radiće se i trasa koja će spojiti deo Bojnika i Lebana sa tim putem. Ovom trasom će se spojiti Jablanički i Toplički okrug, ali i turističke destinacije Đavolju varoš, Prolom i Kuršumlijska sa Sijarinskom banjom i lokalitetom Caričin Grad. Ovo će označiti razvoj turizma u podradanskom području koji je prirodni i kulturni biser Srbije i Balkana. Za opštinu Lebane značajno je i izdvajanje Vlade Srbije za lokalitet Caričin grad u visini od 56 miliona i postavljanje ograde u visini od 17 do 18 miliona radi potpune zaštite ovog kulturnog blaga.“\nŠta će biti sa hotelom (koji je odavno zatvoren ) na Radan


januar 2018. – Strana 2 – DELIJE.AT / DELIJE SALCBURG / DELIJE AUSTRIJA\nMenadžer ponovo u Turskoj kako bi sa Antalijom dogovorio detalje prelaska u Zvezdu Borba za dolazak Milana Jevtovića u Crvenu zvezdu se nastavlja. Menadžer igrača Milan Dudić ponovo je u Turskoj, kako bi sa rukovodstvom Antalije postigao dogovor i srušio poslednje barijere za transfer. Kako bi dobio dozvolu za odlazak u Crvenu zvezdu, Jevtović će […]\nMilojević otvoreno o Benu, Hajdinu, omladincima\nSad sledi lakši deo za igrače Crvena zvezda je završila prvi deo priprema na Kipru. Crveno-beli su u Pafosu uglavnom radili na fizičkoj spremi. Za učenike Vladana Milojevića sledi lepši dani. Tačnije, tokom rada u Antaliji akcentat će biti na prijateljskim utakmicama. Trener crveno-belih je zadovoljan urađenim na Kipru. „Mogu da budem zadovoljan, odradili smo […]\nPosted on 21. januara 2018. 21. januara 2018. Author Webmaster\tComment(0)\nUDARNA VEST – Zvezda dobila dopis iz UEFA, traje strepnja\nBliži se konačan rasplet Znate već, početak godine na Marakani obeležila je zabrinjavajuća odluka UEFA, koja je kaznila crveno-bele suspenzijom stadiona na prvoj narednoj evropskoj utakmici, uz 50.000 evra novčane kazne. Klub iz Ljutice Bogdana najavio je potom da će uložiti žalbu i angažovati pojačanje u svom pravnom timu, a na epilog svega ovoga i […]\nPosted on 20. januara 2018. 20. januara 2018. Author Webmaster\tComment(0)\nVEST DANA – Adžić ide iz Zvezde? Menadžer kaže da ga u klubu ne žele\nSeltik spreman da izdvoji solidnu sumu novca za talentovanog fudbalera Projektovan je kao vođa novog talasa Zvezdinih bisera, ali talentovani Luka Adžić mogao bi već ove zime da napusti matični klub! Prema pojedinim informacijama sa Ostrva, velikan iz Glazgova, Seltik, spreman je da izdvoji solidnu sumu novca za kreativnog vezistu koji je u jesenjoj polusezoni […]\nRajski meseci Stefana Hajdina – Crnogorci zovu u reprezentaciju\nA proletos je igrao u Srpskoj ligi Bajka traje za Stefana Hajdina! Kraj prošle sezone dočekao je u dresu Radničkog iz Nove Pazove u Srpskoj ligi, zatim se izborio za superligaški debi u Spartaku, već posle polusezone i za transfer u Crvenu zvezdu, a kao kruna svega što je uradio uskoro bi mogao da postane […]


Linija GT-R, koja je sa nama još od 2007. godine, definitivno predstavlja jedan od najstarijih automobila koji se i dalje prodaje, mada, moramo biti pošteni i reći da je od tada dobila brojna osveženja kompanije Nissan kako bi ostala relevantna...\nTokom godina, bilo je mnogo govora o novoj generaciji popularnog automobila, ali sve do sada, japanski proizvođač čvrsto je negirao bilo kakve mogućnosti, komentarišući jedino da nećemo videti zamenu u skorije vreme.\nIako se razvoj ovog modela i dalje nalazi u najranijoj fazi, potpuno novi Nissan GT-R zaista dolazi, u to nema nikakve sumnje. Sada, sudeći prema određenim izvorima, za koje je govorio generalni direktor globalnog dizajna kompanije Nissan, Alfonso Albaisa, nova linija će biti predstavljena prototipom automobila. Albaisa nije išao u specifikacije prilikom razgovora o nasledniku R35 modela, ali je odgovorio sa "prirodno", kada je upitan da li će novi GT-R biti predstavljen konceptom.\nPrethodno, Albaisa je izjavio kako će najnovija GT-R linija biti najbolja u svojoj klasi, ali i najbrži super sportski automobil na svetu, a ujedno, njegov stil neće imati bilo kakvih dodirnih tačaka sa nedavno lansiranim GTR-50 konceptualnim modelom.\nOčekivan ranije sledeće dekade, ovaj automobil će biti podržan novom platformom, koja će najverovatnije biti u mogućnosti da prihvati elektrifikaciju pogonskog sklopa. Iako ovo još uvek stoji u preliminarnim planovima unutar kompanije Nissan, sledeća generacija GT-R automobila, najverovatnije će se opredeliti za hibridnu rutu nakon svega, sa novim trolitarskim V6 motorom uparenim sa jednim ili više sistema nalik KERS jedinicama.\nKonačan izlaz automobila biće postavljen na oko 600 ks, što će biti dodatno pojačanje, posebno ukoliko imamo u vidu da je trenutna varijanta dobra za 562 ks, ne računajući Nismo modele koji su još snažniji.\nMercedes predstavlja futuristički koncept na kom će novi AMG modeli biti bazirani


TS: Nisu poštovana pravila za PKC – Semendria\nTS: Nisu poštovana pravila za PKC\n12. decembar 2014. PRIVREDA – Izvor: Agencija Beta – Transparentnost Srbija objavila je da prilikom dodele 7,5 miliona evra subvencija finskoj kompaniji PKC za ulaganje u Smederevu nisu dosledno poštovana pravila.\nPrema analizi Transparentnosti objavljenoj na Fejsbuk stranici, sporno je to što je prilikom obračunavanja iznosa subvencije PKC tretiran kao preduzeće srednje veličine (50 do 250 zaposlenih), po čemu ima pravo na subvenciju do 60 odsto, umesto kao veliko preduzeće koje ima pravo na subvenciju do 50, pošto namerava da zaposli 1.500 ljudi.\nNavodi se i da je kao kriterijum za izračunavanje subvencije korišćen procenjeni trošak zarada za novotvorena radna mesta povezana sa ulaganje u dvogodišnjem periodu, uz pozivanje na ugovornu obavezu investitora da zaposli 1.500 radnika počev od 2014. godine.\nSporno je i to što je Komisija za kontrolu državne pomoći prilikom obračuna subvencije koristila prepostavku da će svih 1.500 zaposlenih primati plate tokom dve godine, iako će broj zaposlenih biti postepeno povećavan do kraja 2016. godine.\nTransparentnost je ocenila da je sa stanovišta pravne sigurnosi i jednakosti pred zakonom potrebno da politika pomoći investirotima bude unaprd poznata i jasna, odnosno da se već sad zna da li bi i neka druga firma koja poželi da proizvodi u Srbiji isto što i PKC mogla da računa na isti nivo državne pomoći.\nFinska kompanija PKC preuzela je danas od Grada Smedereva proizvodnu halu u kojoj će otvoriti pogon za proizvodnju kablovskih setova za komercijalna vozila, zaposliti 1.500 ljudi do kraja 2016. uz obavezu da investira osam miliona evra.\n« Izgrađena hala za finsku PKC grupu\nRomski karavan umetnosti krenuo iz Smedereva »


NAŠAO ŠTA JE TRAŽIO? Lopov posle tri sata vratio torbu Nataši Miljković! - Informer\npink.rs/informer.rs | 15. 12. 2016.\nNataša Miljković nedavno je opljačkana u svlačionici, kada joj je ukradena torba sa novčanikom, dokumentima i ključevima od stana. Ona je pljačku odmah prijavila, a, kako kaže, torba je vraćena posle tri sata\n- Kada sam videla da torbe nema odmah sam zvala policiju, koja se veoma brzo pojavila. Njihovo prisustvo mi je umnogome olakšalo, jer ne možete ni da zamislite kako sam se osećala u tom trenutku kada sam ostala bez svega - rekla je Nataša.\nOna je dodala da su policajci koji su došli na lice mesta bili zaista divni i ljubazni.\n- Zajedno smo tražili moju torbu, zbog čega sam se osetila kao da sam u nekom filmu - rekla je Miljkovićeva i nastavila:\n- Telefon je lociran posle tri sata u torbi, koja je vraćena u svlačionicu, odakle je i uzeta. Zaista ne znam šta je lopov uradio sa mojim dokumentima, ali bitno da je vraćena torba.\nNataša Miljković Lopov pljačka torba vratio\n(VIDEO) SVAKA ČAST, MAJSTORE Golim rukama savladao lopova sa pištoljem!\nFILMSKA PLJAČKA U NOVOM SADU! Usred noći KOLIMA ULETEO U MENJAČNICU, pokupio sef sa 7.000 evra i nestao!


Vesnić obezbedio titulu u Slovačkoj (video) – ZoomUe\nby branko · 23 августа, 2015\nBRATISLAVA-Vikend pre završetka ,pobedom u obe trke u Slovačkoj,Milovan Venisni obezbedio je šampionsku tutulu Centralnoevropskog šampionata na kružnim stazama.\nDruga trka,koja je vožena danas,nije prošla bez incidenata.Zbog ulja na stazi tri automobila su izletela sa staze,pa je do kraja vožena sa selfi karom.Vesnić je uspeo da završi trku kao pobednik i obezbedi bodove za titulu.\n„Moji najveći konkurenti Zoran Kastratović i mađar Čaba Gaspar imali su dosta tehničkih problema na Slovakiaringu.U drugoj trci nisu ni nastupili,što mi je olakšalo posao.Ja sam cilj ispunio i ne moram ni da vozim u Brnu“,izjavio je Vesnić posle trke.\nPoslednji trkački vikend u CEZ šampionatu,kaže Vesnić,prilika je za drugog srpskog vozača EKO Racing tima Rudija Pešovića,koji nije vozio u Slovačkoj posle udesa u Austriji.\n„Cilj tima je da Pešović u Češkoj osvoji bodove i uključi se u borbu za drugo ili treće mesto u generalnom plasmanu“,ističe Vesnić.\nVesniću je ovo druga šamiopnska titula u Centralnoevropskom šampionatu,posle trijumfa u sezoni 2013.Najavljuje novine za narednu sezonu i još puno iznenađenja.\nMladi fudbaleri OFK „Ivanjica“ na turniru prijateljstva „Grad sunca“\nNext story Cecin koncert sutra na Zlatiboru\nPrevious story Sloga podelila bodove sa Smederevom (video)


Doris Pak: OHR treba da ode iz BiH\nNaslov: Doris Pak: OHR treba da ode iz BiH 2011-02-12, 09:33\nDW - 11.02.2011 23:35\nBERLIN - Političari u BiH bi trebali iskoristiti pruženu ruku kancelarke Angele Merkel, u cilju pokretanja politike koja će biti u službi naroda. To smatra specijalni izvjestilac Evropskog parlamenta za BiH, Doris Pak.\nDoris Pak je navela da je Njemačka radila na zaustavljanju rata u BiH i da je njeno „pravo i obaveza“ da učini nešto i pomogne BiH. Ona istovremeno poziva EU da konkretim rješenjima pokaže da je posvećena napretku BiH.\nRazgovori o ustavnim reformama koje lideri političkih partija iz BiH vode sa njemačkm zvaničnicima u Berlinu, prema riječima predstavnice njemačkih parlamentaraca u Evropskom parlamentu i izvjestioca Evropskog parlamenta za BiH, Doris Pak, predstavljaju dobar signal i pokazuju da je Njemačka zainteresovana za situaciju u BiH. Prema njenim riječima, narodu u BiH je potreban neko, kao što su kancelarka Angela Merkel i njeni saradnici, kako bi im stavili do znanja da je krajnje vrrijeme da se nešto učini: „Još uvek imam nadu, ali nikad se ne zna. Poznajem političare u BiH i mislim da bi, ako su zaista iskreni u namjeri da učine dobro za BiH, trebalo da iskoriste pruženu ruku Angele Merkel i počnu da provode politiku koja će biti u službi naroda.“\nI pored najava da se u Briselu razgovara o pojačanom prisustvu Unije u BiH, o izboru novog evropskog predstavnika u zemlji, kao i da se razmatraju najefikasnije mjere koje bi doprinijele ubrzanju evrointegracija BiH, konkretnih rezultata još nema. Pakova za Dojče vele kaže da nije dobro to što EU treba toliko vremena i što još nije na pravi način predstavljena u BiH:\n„Na nama je da budemo jači i da pokažemo da smo posvećeni tom pitanju. Možda je upravo zbog toga što EU ne pruža brze odgovore, Angela Merkel za sada na neki način preuzela „kormilo“. Dugo vremena je prošlo i BiH može da pomisli da EU nije zainteresovana za nju. To nije istina. Na nama je da pokažemo da to nije istina.“\nKada je riječ o međunarodnom prisustvu u BiH, izvjestilac Evropskog parlamenta za BiH, Doris Pak ocjenjuje da je Kancelarija visokog predstavnika već dugo tu i da je vrijeme da se govori njenom zatvaranju. Pakova istovremeno podsjeća da treba imati na umu da je visoki predstavnik onaj koji se brine o sprovođenju Dejtonskog sporazuma u BiH i da kao takav mora da dobije adekvatnu zamenu: „Čak i ako više ne bude bilo visokog predstavnika u BiH mora postojati neka vrsta predstavnika ili institucije koja će se brinuti o Dejtonu. Sada smo u situaciji kada želimo da dođemo do ambasadora EU u BiH. Ta osoba bi mogla da preuzme ovaj posao, i o toj tranziciji bi trebalo razmisli tokom ove godine.“\nPakova dodaje da bi sada prvenstveno trebalo sačekati formiranje institucija vlasti u BiH. Onda bi do kraja godine, prema njemim riječima, bilo dovoljno vremena da se međunarodna zajednica ubijedi da je vrijeme za gašenje OHR-a i uspostavljanje funkcije ambasadora EU, zvaničnika visokog profila, koji bi u BiH predstavljao spoljnu i bezbjednosnu politiku EU.


Protesti šest meseci kasnije: Opozicija najavljuje oživljavanje, analitičari navode razloge za njihovo jenjavanje - Infobrif\nProtesti šest meseci kasnije: Opozicija najavljuje oživljavanje, analitičari navode razloge za njihovo jenjavanje\nObjavljeno 2.06.2019. u 08:37\nGrađanski protest „Jedan od pet miliona“ navršava šest meseci, trenutno je u fazi jenjavanja, a poznavaoci političkih prilika smatraju da su do toga, između ostalog, dovele loše procene organizatora, poput podizanja visoke lestvice u zahtevima.\nZavršen protest „1 od 5 miliona“, zakazano novo okupljanje\n„Svake nedelje se održavaju protesti, i broj okupljenih građana je vrlo respektabilan. Pritom, 8. juna se planiraju protesti povodom šest meseci od prvih okupljanja, a slobodna zona je zasebna stvar i ona putuje po Srbiji gde je potrebno. Važno je da su ljudi tu i da protest dobija različite forme. Na primer, u Kruševcu u subotu će biti održana ta slobodna zona koja je u Beogradu bila ispred Predsedništva“, napominje Stefanović.\n„Greše i oni koji kažu da je energija utrošena. Ona je i dalje tu. I ljudi su tu, nekad ih je više, nekad je manje. I pritisak na vlast i dalje postoji“, kaže Stefanović.\n„Kao prvo, nije bilo logično misliti da ljudi mogu u istom broju šest meseci da se okupljaju. Naročito ako se uzme u obzir letnja sezona i odmori. Bilo je i subjektivnih razloga za to, poput loših procena organizatora, koji su uticali i na broj okupljenih. A pod tim podrazumevam da se front koji je organizovao proteste disperzovao, poput javnih ličnosti, i da se izgubila homogenizacija koja je ranije postojala“, kaže Klačar.\n„Potrebno je imati realistične zahteve ili stepenasto formirane koji idu od manjih ka kompleksnim. Jer, ako kreneš od najvećih, kao što su ostavke državnog vrha, sledećeg dana teško da možeš da smisliš nešto jače i očekuješ još veću masovnost. Ipak, čini se i da u ovom momentu svima odgovara da se otvori priča o izborima i izbornim uslovima jer bojkot ne odgovara ni SNS ni opoziciji. Čini mi se da su zato svi su pokušali da reteriraju sa tim zahtevima i da se fokusiraju na one o kojima se može razgovarati, a to svakako jeste priča o slobodnim izboprima“, napominje Klačar.\nPolitikolog Boban Stojanović, koji je ujedno i jedan od članova stručnog tima za dijalog sa vlašću, a koji bi trebalo da da predlog za to kako da se obezbede slobodni izbori, i sam ocenjuje da je bilo uspona i padova protesta.\n„Evidentan je broj manje okupljenih građana, a što se tiče energije, ne znam da li je potrošena, leto će biti test za to. Na uspone i padove je uticalo, između ostalog, preterano pumpanje datuma, poput onog 13, aprila, što je dovelo do iznevernih očekivanja okupljenih. Deluje mi da je ljude razočaralo što se ništa epohalno desilo, a sa druge strane i nije logično da se nešto moglo desiti, iako se neku period unazad promovisao kao dan D. Najveći utisak je taj što je opozicija odlučila da bojkotuje izbore dok se izborni uslovi ne promeni“, napominje Stojanović.\n„Biće predstavljena stručna analiza šta su problemi, ali i koje su preporuke da se stvari promene u kratkoročnom roku“, kaže izvor „Blica“.\nStručni tim ispred učesnika „Jedan od pet miliona“ spremio preporuke\nBojan KlačarBorko StefanovićJedan od pet milionaProtesti\nSin Zvonka Milojevića se vratio kući, evo šta je otac izjavio


Reforma javnih preduzeća, suzbijanje korupcije ... - KruševacGrad\nVlada Srbije usvojila je brojne dobre mere i zakone uz podršku NALED-a\nVeliki korak napred je uvođenje elektronskih građevinskih dozvola i donošenje Nacionalnog programa za suzbijanje sive ekonomije gde je nužno poslati poruku da će oni koji krše zakon biti privedeni sudu, kažnjeni i da će im kazna biti naplaćena.\nEkonomski problemi Srbije ne potiču samo od značajnih budžetskih rashoda već i od smanjenih prihoda i tu može da pomogne suzbijanje sive zone. Za uspeh je potrebno obezbediti zakonsku i sudsku osnovu i NALED-ov rad na tom planu je bio veoma važan, izjavio je ambasador SAD Kyle Scott na radnom susretu s članovima i partnerima Nacionalne alijanse za lokalni ekonomski razvoj.\nPrema njegovim rečima, fiskalne i monetarne mere se sprovode dobro, smanjuje se budžetski deficit i pomaci su primetni, ali je neophodno da Srbija napreduje u strukturnim reformama.\n– Ako se ne postigne napredak u reformi javnih preduzeća, vladavini prava i borbi protiv korupcije nećemo kreirati ambijent potreban za snažan ekonomski rast. Državna preduzeća koja nisu restrukturirana nanose štetu ekonomiji i koštaju građane Srbije. Potrebno je liderstvo i bolne odluke da bi se te reforme uspešno završile – rekao je Scott i pohvalio napore NALED-a da se pokrenu aktivnosti na razvoju e-uprave kao instrumentu za smanjivanje prostora za korupciju.\nPotpredsednik Upravnog odbora NALED-a i gradonačelnik Sremske Mitrovice Branislav Nedimović istakao je da će fokus organizacije u izgradnji boljeg poslovnog okruženja biti na razvoju elektronskih servisa koji će olakšati građanima i privredi ispunjavanje zakonskih obaveza i poslovanje u Srbiji, a od administracije zahtevati efikasan, odgovoran i transparentan rad.\nOn je najavio formiranje Saveza za e-upravu u koji će NALED pozvati sve kompanije, organizacije civilnog društva, naučne ustanove i državne organe koji svojim znanjem i iskustvom mogu da pomognu da naša zemlja dobije regulatorni i strateški okvir za razvoj elektronskih usluga.\n– Čelnici lokalnih samouprava vole da kažu da su servis građana, ali sigurno je da ćemo tek kada uvedemo e-upravu moći da kažemo da smo dobar servis. Ako je NALED u prethodnih 10 godina bio poznat po Programu certifikacije opština s povoljnim poslovnim okruženjem verujemo da će elektronske građevinske dozvole i e-uprava obeležiti narednu deceniju – rekao je Nedimović.\n27.06.2021 0 871\n12.05.2021 2 345\n07.05.2021 0 110\n12.02.2021 2 315\n26. septembra 2021., 02:04


Ambasador: Skandalozno saopštenje Ambasade Italije u ZGB\nTanjug 23. aprila 2022. 21:45\nZAGREB – Ambasador BiH u Hrvatskoj Aleksandar Vranješ ocenio je skandaloznom objavu italijanske ambasade kojom je povodom obeležavanja dana jasenvačkih žrtava izražena solidarnost sa hrvatskim narodom.\n„Skandalozno je saopštenje Ambasade Italije u Hrvatskoj u kojem se u vezi genocida u Jasenovcu obraća isključivo hrvatskom narodu i na taj način sugeriše da je prvenstveno hrvatski narod stradao u tom koncentracionom logoru u Drugom svetskom ratu“, rekao je Vranješ u izjavi za RTRS.\n„Na taj način umanjuje se i veličina zločina koja se tamo desila“, rekao je Vranješ.\nAmbasador Italije u Zagrebu Pjerfranćeska Sake, nakon posete Jasenovcu na Tviteur je juče objavio, između ostalog, fotografiju na kojoj se vidi kako polaže cveće na spomenik jasenovačkim žrtvama, gde stoji „Solidarnost sa hrvatskim narodom“.\nDirektor Muzeja žrtava genocida u Beogradu Dejan Ristić zatražio je ranije danas od italijanskog diplomate u Zagrebu da se javno izvini i ukloni neprimerenu objavu.\nRistić je tim povodom ambasadoru uputio protestno pismo i istakako da očekuje rekaciju Ambasade koja bi, kako navodi, podrazumevala i uklanjanje te objave, kao i javno izvinjenje preživelim žrtvama genocida počinjenog nad Srbima, Jevrejima i Romima u NDH kao i njihovim potomcima“.


Predsednik Srpske radikalne stranke (SRS) izjavio je u Šapcu u okviru predizborne kampanje da bi građani na izborima 21. juna trebalo da daju svoj glas toj stranci jer ih, kako je kazao, radikali nikada nisu izneverili.\n"Zato što vas nikada nismo prevarili, nikada nismo bili ni u kakvim kriminalnim aferama", rekao je Šešelj.\nOn kaže da je za SRS korupcija strani pojam i da je partija potpuno otporna na >> Pročitaj celu vest na sajtu Radio Televizija Vojvodine << korupciju i korupcionaške afere.\n"Zato što smo iskreni i dosledni patrioti koji su spremni da se žrtvuju za svoj narod i državu, a to smo i na ličnim primerima često pokazivali", istakao je Šešelj, saopštila je informativna služba SRS-a.\nAleksinac.net: U okviru predizborne kampanje dr Vojislav Šešelj će posetiti Aleksinac\nPredsednik Srpske radikalne stranke (SRS) Vojislav Šešelj izjavio je u Šapcu da je na izborima najbolje glasati za tu stranku, navodeći da ona nikad nije prevarila gradjane i nikad nije bila u nekoj kriminalnoj aferi."Iskreni smo i dosledne patriote, spremni smo da se žrtvujemo za svoj narod i državu,...


Najveća muzička kompanija će najvjerovatnije biti prodata za 42 milijarde dolara – Bankar.me\nJune 4, 2021 PLANETA, SVE VIJESTI, UMJETNOST Leave a comment\nAmerički hedž fond investitor i milijarder Vilijam Akman (William Ackman) planira da kupi kompaniju Universal Music Group preko specijalne namjeske kompanije za preuzimanje (SPAC). Listovi Wall Street Journal i New York Times pišu o ukupnom iznosu od 42 milijarde dolara, čime bi bili obuhvaćeni i svi postojeći dugovi trenutno najveće kompanije u muzičkom biznisu.\n„SPAC manija“ na američkim berzama se očigledno još uvjek nije okončala. Akmanov investicioni fond Pershing Square će formirati novo preduzeće sa jedinom namjenom da u njega „utopi“ Universal Music Group na američkom tlu, prenose mediji.\nS druge strane, Universalov većinski vlasnik je francuska kompanija Vivendi, dok manjinski udio u vlasništvu ima i kineski Tencent. Universal ima više od 8.000 zaposlenih, ali, što je bitnije, takođe i ogroman katalog muzičkih radova najpopularnijih muzičkih zvijezda današnjice, kao što su Taylor Swift, Lady Gaga, Maroon 5, Elton John, Kanye West, ABBA, Billie Eilish, Rihanna, Guns N’ Roses…\nMeđutim, prema prvim najavama Vivendi ne namjerava da napusti u potpunosti muzički biznis, već će izgleda kreirati novu kompaniju u ovoj industriji, i to sa sjedištem u Holandiji. Imajući u vidu da originalni francuski vlasnici posjeduju značajan „know-how“, pretpostavka je da će uskoro izdići novi takmac na svjetskoj muzičkoj sceni, piše Biznis.rs.\nFond Pershing Square je formirao specijalnu ćerku kompaniju Pershing Square Tontine Holding, koja je nedavno imala listiranje na berzi sa cijenom od 20 dolara po akciji. Posle prvobitnog uzleta do vrijednosti od oko 26 dolara, njene akcije su pale na nivo od 23,5 dolara.\nPad vrijednosti akcija SPAC kompanija neposredno pred preuzimanje njihovih „žrtava“ njihov je uobičajeni trend, jer odražava početni skepticizam investitora da li će dogovor biti do kraja sproveden, napominju u WSJ.\nPOJMOVIUniversal Music Group\nPrevious Bajden odustaje od povećanja poreza na dobit\nSljedeći Prvi električni Ford na Volkswagenovoj platformi


Filip Stojanović prvo pojačanje Radnika - JuGmedia\nFilip Stojanović (30) iskusni vezista koji je iz superligaškog Radnika otišao pre dve godine, ponovo je u Surdulici kao prvo letnje pojačanje i odmah se priključio treninzima tima, saopštio je portparol kluba Dejan Mirčev.\nStojanović je za FK Radnik igrao od 2013. do 2015. godine, kada je klub iz Surdulice u Prvoj ligi Srbije osvojio prvo mesto i plasirao se u Super ligu.\n„U Surdulici sam pružao najbolje partije. Radnik je tim sa dobrom organizacijom i tu se osećam prijatno. Drago mi je što sam ponovo ovde, među ekipom u mestu gde sam ranije stekao mnogo prijatelja. Nadam se da će tako biti i u periodu pred nama i verujem da ćemo se ponovo zajedno radovati mnogim pobedama i trofejima“, kaže Stojanović.\nOn važi za pravog plejmejkera sa bogatim iskustvom igranja u Superligi Srbije koji je uz grčku Trikalu šest meseci proveo na Malti, a sve ostale sezone u Novom Pazaru, Voždovcu i Donjem Sremu, dok je u surdulički Radnik stigao iz Radnika iz Bjeljine.\nUgovor o igranju sa upravom Radnika, Stojanović je potpisao na period od dve godine.


Početak prolećnog dela prvenstva Prve lige Srbije u nedelju – Podrinske\nPočetak prolećnog dela prvenstva Prve lige Srbije u nedelju\nKonferencija za novinare FK „Mačva“\nProlećni deo fudbalskog prvenstva Prve lige Srbije počinje ovog vikenda, a prve utakmice u nedelju odigraće seniori i omladinci FK „Mačva“. Prvotimci se u Užicu sastaju sa ekipom „Slobode“, dok omladinska selekcija igra prvu utakmicu sa FK „Lokomotiva“ u Železniku, najavljeno je na konferenciji za novinare održanoj u petak u prostorijama kluba. Treneri su ocenili da su igrači spremni, te da su se u pripremnom periodu obe ekipe dobro uigrale i pokazale na terenu.\nŠef Stručnog štaba FK „Mačva“ Dragan Aničić kaže da su pripremni period odradili na najbolji mogući način, budući da su imali odlične uslove u Stanišićima. Povrede Obrovca i Đermanovića će biti brzo sanirane i neće preterano omesti rad ekipe u narednom periodu.\n-Gostovanje u Užicu je derbi između prvog i drugog na tabeli, ali samo jedna od 15 utakmica koje nas očekuju. Mene prva utakmica uvek najviše interesuje i pokušao sam da objasnim igračima da je ona rezultatski veoma bitna. Čeka nas težak protivnik i vruć teren, budući da niko do sad u toku prvenstva nije dobio u Užicu i ja se nadam da ćemo uspeti prvi da uzemo tri boda. Daćemo sve od sebe da to ostvarimo- naveo je Aničić i podsetio na krajnji cilj- plasman u Super ligu Srbije.\nPrvotimac Predrag Jeremić je izrazio očekivanje da će se vratiti iz Užica s pobedom, iako je uveren da neće biti lako, budući da će publika biti na strani domaćina.\n-Ekipa s kojom ćemo se sastati sigurno nije nezasluženo na drugom mestu, imaju dosta kvalitetnih igrača. Ipak, verujem da i mi imamo kvalitetne igrače i da ćemo spremno odgovoriti na svaki izazov koji nam se postavi- podvukao je on.\nTrener omladinske selekcije Slobodan Rusimović je rekao da je da je atmosfera u timu odlična, s obzirom na to da su imali dobre rezultate u pripremnom periodu.\n-Igrači su se povinovali novom stilu rada, jer dogodine 70 posto igrača iz omladinske selekcije napuštaju omladinski pogon i priključuju se prvim timovima. Pored priprema za prvenstvo, pokušavamo da ih pripremimo za nastavak karijere- naveo je Rusimović.\nKapiten prvotimaca Filip Pejović istakao je da je sve spremno za predstojeći meč.\n-Mislim da moramo odigrati na našem nivou u svim segmentima igre i u svakoj fazi i samo to nam može doneti rezultat- podvukao je on.\nNa konferenciji je saopšteno i da dva igrača iz Omladinske selekcije Lazar Šarenac i Vuk Vidaković učestvuju u selektivnom kampu mlađih omladinaca za reprezentaciju i imaju šansu da budu izabrani među 24 igrača koji će krajem marta izaći na megdan u dvomeču sa ekipom Slovenije.


Savet: "BG na vodi" duguje Gradu 100 miliona EUR\nOd približno 670 miliona evra nanaplaćenih potraživanja Glavnog grada samo “Beograd na vodi” d.o.o. duguje Beogradu 11,8 milijardi dinara, odnosno 100 miliona evra.\nPotpredsednik Saveta Miroslav Milićević je za portal Nezavisnost.org rekao da i ne postoji pravi podaci o imovini kojom raspolažu jedinice lokalne samouprave (JLS).\n“Mnogo veći problem je što se razne naknade za korišćenje te imovine ne naplaćuju u zakonskom roku. Tu je jako važno s pažnjom pogledati Beograd, gde se po raznim osnovima potraživanja mere milionima evra da bi ukupna bila preko 600 miliona evra”, naglasio je Milićević.\nNajveći iznosi se troše na lokalnu administraciju\nJLS za sve bitne projekte sredstva dobijaju iz republičkog budžeta bilo kroz namenske transfere ili republičke reserve, objašjava Milićević.\nAnalizom podataka za Beograd, Novi Sad, Vršac, Niš, Kragujevac, Pančevo, Suboticu, Zrenjanin, Čačak, Vranje i Jagodinu, Savet je uočio da te lokalne samouprave ostvaruju male izvorne prihode, a da je Državna revizorska institucija (DRI) utvrdila da su nenaplaćena potraživanja na dan 31.12.2020. godine po osnovu izvornih prihoda samo za grad Beograd iznosila približno 670 miliona evra.\nOd tog iznosa samo „Beograd na vodi“ d.o.o. duguje Glavnom gradu 11,8 milijardi dinara, ili oko 100 miliona evra, navodi se u Izveštaju.\n“Zaduženost gradova ogromna”\nU izveštaju DRI „Efikasnost naplate izvornih prihoda u jedinicama lokalne samouprave“, navodi se da su nenaplaćena potraživanja jedinica lokalne samouprave po osnovu izvornih prihoda poslednjeg dana 2019. godine iznosila najmanje 135 milijardi dinara, (ili preko milijardu evra), što u proseku predstavlja trećinu godišnjeg budžeta jedinica lokalnih samouprava.\nDRI u Izveštaju takođe navodi, da je zbog manje ostvarenih prihoda u odnosu na planirane u 2019. godini, 129 JLS dobilo dodatne namenske transfere iz budžeta Republike Srbije u ukupnom iznosu od 4,3 milijarde dinara.\n“Funkcionisanje lokalnih samouprava sveukupno se odražava i na državu u celini. Naime, ako JLS imaju visoke rashode, a nedovoljno čine u ostvarivanju i naplati sopstvenih izvornih prihoda, onda su neminovna davanja iz republičkog budžeta, bilo u formi namenskih transfera, republičkih budžetskih rezervi, dotacija I drugo, kao i stalnog zaduživanja. Kada izvorni prihodi služe samo da pokriju ogromne rashode lokalne samouprave, ne ostaje prostora za samostalna ulaganja u infrastrukturu, ekonomski razvoj, zaštitu životne sredine, jednom rečju bolji život građana”, objašnjava potpredsednik Saveta za borbu protiv korupcije.\nZašto se potraživanja ne naplaćuju blagovremeno?\nRazloge koji dovode do slabe naplate izvornih prihoda DRI je utvrdila na osnovu sprovedene revizije finansijskih izveštaja i pravilnosti poslovanja u prethodnom periodu i analize stanja u ovoj oblasti.\nNa osnovu tih analiza DRI je, između ostalog, ustanovila je da evidencije o obveznicima i predmetu oporezivanja nisu ažurne, da JLS izdaju mali broj opomena zbog dugovanja obveznika po osnovu izvornih prihoda, a da se mere prinudne naplate ili nedovoljno primenjuju ili gotovo potpuno izostaju.\nPreispitati interne procedure, veći broj poreskih kontrola…\n“Tražili smo da se izvrše izmene i dopune Zakona o lokalnoj samoupravi kako bi se propisale sankcije za odgovorna lica koja nisu preduzela mere obezbeđenje potraživanja, kao i za odgovorna lica koja nisu preduzela meru prinudne naplate u cilju sprečavanja nastanka zastarelosti potraživanja”, rekao je za portal Nezavisnost.org potpredsednik Saveta za borbu protiv korupcije Miroslav Milićević.\nbeograd/beograd na vodi/dri/dugovanja/lolkalne samouprave/savet za borbu protiv korupcije\nVOICE: Novosadski naprednjaci ušli prostorije pre zaključivanja ugovora\nSrpske 3D ŠTAMPANE KUĆE: Koliko koštaju i kada mogu da se kupe? (FOTO)


Tabaković: Nova radna mesta i sigurnije plate – Bankarstvo.rs\nTabaković: Nova radna mesta i sigurnije plate\nStabilnost je postala simbol za stanje u državi, rekla je guverner NBS.\nUspešno završena osma revizija aranžmana iz predostrožnosti sa MMF i priznanja međunarodnih rejting agencija za postignute makroekonomske rezultate u Srbiji, dva su osnovna, nerazdvojiva događaja koja su obeležila godinu za nama, ocena je guvernerke Narodne Banke Srbije Jorgovanke Tabaković.\nTabaković za Tanjug objašnjava da su ovi uspesi rezultati rada i NBS, te da je većina realizovanih ciljeva uticala na to da kurs dinara ostane na stabilnom nivou i da, kako kaže, stabilnost bude sinonim za stanje u državi.\n“U značajne rezultate bih uvrstila konačno priznanje dve rejting agencije ‘Standard and Poor’ i Fitča, prema kojima su makroekonomski pokazatelju u Srbiji značajno poboljšani, iako nismo članica Evropske unije, ali jesmo na putu ka EU i ostvarujemo rezultate toliko dobre i povoljne da ćemo i dalje biti povoljna destinacija za ulagače u Srbiju“, kaže Tabaković.\nVisok nivo direktnih stranih investicija koji će do kraja ove godine, uverena je, preći dve milijarde evra neto, jeste nešto što je, primećuje, prethodilo takvom rejtingu, ali ga je i uslovilo. Uverena je da će i u narednoj godini dinar biti stabilan te da će rast ekonomije biti održiv po stopi od najmanje 3,5 procenata.\n“Ključna reč koju često koristim i tačka u kojoj se susreću interesi svih građana Srbije i svih koji sa građanima žele da rade, jeste upravo stabilnost”, ističe Tabaković.\nObjašnjava da iza osme revizije aranžmana sa MMF-om stoji prilično truda i rada, te da bez obzira što, kako kaže, građani nisu dovoljno informisani o načinu na koji je to postignuto, bitno je da mogu da vide rezultate.\n“Nisu to odvojene stvari jer nam je život, ekonomija, nešto što je ispreplitano na isti način kako je ispreplitana monetarna i fisklana politika. Tako su i politička i finansijska stabilnost međusobno uslovljene i vezane. Na isti takav način građani moraju da sagledaju i efekte tih dobrih ocena koje dobijamo i konačno smo ih dobili, a zaslužili smo ih i mnogo ranije”, objašnjava Tabaković.\nOčekuje da zahvaljujući novootvorenim radnim mestima i fabrikama u ovoj godini inflacija naredne godine ostane u granicama cilja i bude nešto niža od tri procenta. Tabaković veruje da će tekući platni deficit u 2018. godini biti pokriven direktnim stranim investicijama što, kako ocenjuje, znači da će se stvoriti uslovi za otvaranje novih radnih mesta i sigurnije plate.\nPrevious Prebio bankomat jer mu je dao previše novca\nNext Trampova “čestitka” bankarima: Udarac od 5 milijardi dolara\nDubravka Negre: Ne donosimo samo novac nego i evropske vrednosti\nEvropska investiciona banka trenutno daje kredite na 30 godina, s počekom od pet godina i …


Šesnaest želja, al' naša je najveća — Wannabe Magazine\nŠesnaest želja, al’ naša je najveća\nU Srbiji će se od 15. do 29. januara u četiri grada (Beograd, Novi Sad, Niš i Vršac) održati jubilarno deseto Evropsko prvenstvo za rukometaše. Tako će, posle šampionata za odbojkašice prošle godine, naša zemlja i ove godine ugostiti najbolje sportiste “starog kontinenta”. Zanimljivo je da je Srbija organizaciju dobila iako su joj direktni rivali bile rukometne velesile Francuska i Nemačka.\nKao domaćin, naša reprezentacija izborila je direktno učešće, dok su ga “galski petlovi” obezbedili kao osvajači prethodnog prvenstva, održanog u Austriji. Ostalih 14 zemalja učesnica to je postiglo kroz kvalifikacije, a žrebom u prestonici Srbije juna 2011. određene su i četiri grupe za prvu fazu šampionata. Naša reprezentacija je u grupi A sa Poljskom, Danskom i Slovačkom, a u grupi B su Nemačka, Švedska, Češka i Makedonija. Grupu C čine Francuska, Mađarska, Španija i Rusija, a D grupu Hrvatska, Norveška, Island i Slovenija.\nPehar namenjen osvajaču Evropskog prvenstva\nUtakmice će se, dakle, igrati u četiri grada, ali u pet dvorana. U Beogradu će to biti “Pionir” (8,150 mesta) i “Arena” (23,000), u Novom Sadu “Spens” (11,000 mesta), hala “Milenijum” (5,000) u Vršcu i “Čair” u Nišu (4,800). Ekipe iz grupe A biće smeštene u Beogradu, gde će i igrati svoje utakmice; ekipe iz grupe B biće u Nišu, iz grupe C u Novom Sadu, a grupe D u Vršcu. Dalje idu po tri ekipe iz svake grupe, formiraju se dve nove, iz kojih po prve dve reprezentacije igraju polufinale. Završnica se igra u Beogradu, a veliko finale na programu je 29. januara u velelepnoj “Areni”. Svim srcem želimo da naši rukometaši izađu na megdan za zlatnu medalju, ali o tom potom. Srbija svoje utakmice grupne faze igra na otvaranju 15. januara protiv Poljske, zatim 17. protiv Danske, a 19. će joj protivnik biti Slovačka.\nZvanična maskota prvenstva je beli orao Tasa. U trenutku pisanja teksta informacija glasi da je rasprodato oko 90% karata. Cene paketa iznose od 2,000 do 15,000 dinara za prvi krug. Za drugi krug cene su od 2,500 do 20,000, a za završne mečeve, računajući i finale, od 3,000 do 20,000 dinara. Dnevne karte su, po stepenima takmičenja, od 800 do 6,000 dinara i od 1,000 do 8,000. Za utakmice za plasman cene su od 1,500 do 10,000, a za finale od 2,000 do 15,000 dinara.\nRukometaši Srbije - srećno, momci!\nDo sada je naša reprezentacija imala šest učešća na Evropskom prvenstvu (1994. u Portugalu nije učestvovala zbog sankcija), a osvojena je i jedna medalja, 1996. u Španiji. Najviše puta šampion je bila Švedska, i to četiri puta, Francuska dva puta, dok su po jednom titule osvajali Rusija, Nemačka i Danska. Kako bi samo lepo bilo da se naši i ove godine okite nekim odličjem! Samo se borite, momci, podsetite starije ljubitelje rukometa na neke prošle dane, kada smo žarili i palili svetom, a nama mlađima pružite priliku da osetimo ponos i radost poput njih!\nKljučne reči Arenabeli orao TasaEvropsko prvenstvo u rukometufinalemaskotaočekivanjapeharpobedeprvenstvoRadoslav Rade JokićReprezentacija SrbijerivaliŠesnaest želja al' naša je najvećasportSrbijatituleutakmice


Knežević: Ove godine 20.000 novih radnih mesta i 20 novih velikih investitora - Bizlife.rs\nKnežević: Ove godine 20.000 novih radnih mesta i 20 novih velikih investitora\n12:36 Beograd, 17/01/2017\nMinistar privrede Goran Knežević rekao je da je potrebno „unaprediti“ Uredbu o privlačenju investicija, odnosno spustiti kriterijume kako bi i mali investitori mogli da konkurišu za podsticajna sredstva.\nNivo podsticaja razlikuje se od mesta ulaganja, pa oni koji investiraju u nerazvijena devastirana područja, imaju veću podršku od onih koji se odluče za Beograd ili Novi Sad. Subvencije su od maksimalnih 3.000 evra po radnom mestu u najrazvijenijim opštinama, do 7.000 evra po radnom mestu u najmanje razvijenim opštinama.\nKnežević je rekao da u ovoj godini očekuje više od 20.000 novih radnih mesta i dolazak oko 20 novih velikih investitora na srpsko tržište.\n“Prošlu godinu smatram izuzetno uspešnom, jer smo podržali 21 investiciju vrednu više od 220 miliona evra, koja nam je donela 15.000 novih radnih mesta”, rekao je Knežević za Večernje novosti.\ninvesticije goran knežević


TRAMP PISAO VUČIĆU: Radujem se jačanju saradnje SAD i Srbije, radi ostvarivanja zajedničkih ciljeva! – NAJNOVIJE VESTI\nAmerički predsednik Donald Tramp u pismu premijeru Aleksandru Vučiću naveo je da SAD podržavaju ulazak Srbije u Evropsku uniju\nU pismu od 8. marta Tramp zahvalio Vučiću na čestitki povodom inauguracije. Predsednik SAD je naveo da su napori Srbije da normalizuje odnose s Kosovom potvrda da se “zajedničkom težnjom ka miru mogu prevazići čak i najteži izazovi”.\n– SAD veoma cene bliske veze sa Srbijom. Naše zajedničke vrednosti su očigledne u našim bilateralnim odnosima, uključujući podršku cilju Srbije da se pridruži Evropskoj uniji, što će pomoći da se obezbedi prosperitetnija i sigurnija budućnost za vašu zemlju i za region Zapadnog Balkana- naveo je Tramp.\nTramp je naveo da se raduje produbljavanju saradnje SAD i Srbije i radu na ostvarivanju zajedničkih ciljeva.\n19th March 2018 , 00:20, 00:20


Stejt department: Na Kosovu jača islamski ekstremizam | Novinska agencija Beta\nPOLITIKA-KOSOVO | 21.07.2017 12:05\nNa Kosovu jača pretnja od nasilnog islamskog ekstremizma što jednim delom finansiraju i strane organizacije koje propagiraju ekstremne ideologije i nasilne ekstremne grupe koje aktivno koriste društvene medije za širenje propagande i regrutovanje sledbenika, ocenio je američki Stejt department u novom godišnjem izveštaju o terorizmu.\nU delu izveštaja koji se odnosi na Kosovo navodi se da je otprilike 315 stranih terorističkih boraca sa Kosova otputovalo u Siriju i Irak da se bore za Islamsku državu (ISIS), ili Al-Nusru, ispostavu Al Kaide u Sirij i da je otprilike 58 ubijeno.\nStejt department ocenjuje da Vlada Kosova primenjuje sveobuhvatnu strategiju i akcioni plan za borbu protiv nasilnog ekstremizma i dodaje da na tom planu saradjuje sa SAD, kao i NATO i Euleksom (na severu Kosova), dok sa Srbijom, iako nema takve saradnje, od 2013. postoji plan o integrisanom upravljanju granicama i zajedničko učešće u obukama koje finasiraju SAD.\nU izveštaju se nabraja šta Kosovo preduzima u borbi protiv terorizma, uključujući donošenje i sprovodjenje zakona, biometrijske pasoše, kontrolu na granicama, opremljenost granične policije, a kao prepreka za bolju saradnju sa medjunarodnim organizacijama navodi se činjenica da Kosovo nije članica UN, Interpola ni Europola zbog čega Unmik i Euleks deluju kao posrednici što usporava procedure i saradnju.\nNavodi se takodje da je Kosovo pokazalo političku volju da se bavi pretnjama vezanim za terorizam i da poseduje zakonski okvir za to i dodaje da su nacionalne institucije ojačale kapacitete svojih istražnih i tužilačkih elemenata, ali ograničeni kapaciteti, sredstva i iskustva i dalje ograničavaju sposobnost efikasnijeg rešavanja predmeta terorizma.\nČlanstvo Kosova u mnogim regionalnim i medjunarodnim organizacijama, uključujući UN, blokiraju zemlje koje ne priznaju njegovu nezavisnost, navodi Stejkt department i dodaje da nedostatak članstva i nepriznavanje Kosova, onemogućava saradnju u mnogim pitanjima, uključujući i borbu protiv terorizma.\nU delu izveštaja o Srbiji navodi se da su srpske vlasti tokom prošle godine nastavile napore u borbi protiv terorizma, a da su politički lideri saradjivali sa SAD i medjunarodnom zajednicom na razvoju snažnijih antiterorističkih mera i strategija.\nSrbija je ostvarila napredak po pitanju priliva migranata, navodi se u izveštaju i dodaje da je registrovano oko 110.000 od oko 135.000 migranata koji su prošli kroz zemlju.\n"Ipak je bilo znatnih propusta u proveri i obradi, što pokazuju medijski izveštaji da je najmanje jedan počinilac terorističkih napada u Parizu u novembru 2015. godine prošao kroz Srbiju predstavljajući se kao sirijski izbeglica", piše u izveštaju Stejt departmenta.\nU izveštaju se podseća da je Srbija 2016. donirala oko 10 tona municije borbi protiv Islamske države, ali da je zbog teške ekonomske situacije ograničena njena mogućnost dodatnog finansijskog ili materijalnog doprinosa koaliciji koja se bori protiv islamskih ekstremista.\n"Vlada je nastavila saradnju sa susednim zemljama na poboljšanju pogranične bezbednosti i razmene informacija", dodaje se u izveštaju, uz ocenu da je migrantska kriza otkrila bojne nedostatke u bezbednosti srpskih granica, koje uglavnom imaju i susedne države.


PU Trebinje: Zadovoljavajuće stanje bezbjednosti - Moja Hercegovina\nPočetna / PU Trebinje: Zadovoljavajuće stanje bezbjednosti\nPU Trebinje: Zadovoljavajuće stanje bezbjednosti\n15. Aprila 2019. 12:44\nTREBINJE – Stanje bezbjednosti na području koje pokriva Policijska uprava Trebinje je zadovoljavajuće, a broj krivičnih djela za prvo tromesječje 2019. godine smanjen je za 25 odsto u odnosu na isti period prošle godine, rekao je načelnik Uprave Siniša Laketa.\nOn je na konferenciji za novinare istakao da je u odnosu na isti period prošle godine povećan broj prekršaja ugrožavanja javnog reda i mira za oko 27 odsto, a najveći broj ovih prekršaja odnosi se na točenje alkohola maloljetnim licima.\nPrema njegovim riječima, policijski službenici su u januaru 2019. godine na području opštine Gacko zaplijenili 248 kilograma marihuane, te akciznu robu tržišne vrijednosti 45.000 KM.\nOn je naveo da je u prvom tromesječju 2019. godine evidentiran pojačan priliv migranata za oko 31 odsto u odnosu na isti period prošle godine.\n“Aktivnosti ćemo usmjeravati u ovom pogledu da bi stanje bezbjednosti bilo što povoljnije i kako migranti ne bi ugrožavali bezbjednost građana”, rekao je Laketa.\nNačelnik Sektora policije Policijske uprave Trebinje Petar Kozjak rekao je da je u proteklom periodu zabilježeno 11 odsto više prekršaja narušavanja javnog reda i mira u odnosu na prošlu godinu.\n“Najveći broj prekršaja učinjen je u periodu od ponoći do 2.00 časa, a najčešće mjesto prekršaja je neposredno ispred ugostiteljskih objekata”, naveo je Kozjak.\nGovoreći o stanju u bezbjednosti saobraćaja, Kozjak je istakao da su policijski službenici zbog prekršaja iz saobraćaja isključili čak 343 vozača, a najveći broj zbog vožnje u alkoholisanom stanju.\n“Najveći broj vozača isključen zbog upravljanja pod dejstvom alkohola, ukupno 255 vozača što je 65,6 odsto više u odnosu na isti period prošle godine, kao i zbog vožnje prije sticanja prava 66 vozača, što je za 26 odsto više nego za isti period prošle godine”, naveo je Kozjak.\nKozjak je naglasio da će s ciljem podizanja nivoa bezbjednosti, policijski službenici nastaviti da vrše pojačanu kontrolu saobraćaja.\n“Pored kontrole prekoračenja dozvoljene brzine kretanja vozila i kontrole upravljanja vozila pod dejstvom alkohola i opojnih sredstava, kontrola će biti usmjerena na tehničku ispravnost motornih vozila, kao i kontrolu vozača motocikala i mopeda sa akcentom na kontrolu upotrebe zaštitnih sredstava”, naveo je Kozjak.\nNačelnik Sektora kriminalističke policije PU Trebinje Bojan Dabić rekao je da je kriminalistička policija u periodu januar-mart 2019. godine evidentirala 60 krivičnih djela, što je za 21 krivično djelo manje u odnosu na isti period prošle godine.\n“Rasvijetljeno je 20 krivičnih djela, od toga je 19 krivičnih djela rasvijetljeno iz perioda januar-mart 2019. godine i jedno krivično djelo iz prošle godine”, rekao je Dabić.\nZbog evidentiranog većeg broja slučajeva vožnje u alkoholisanom stanju, Policijska uprava Trebinje pozvala je građane da se pridržavaju propisa, te da ne upravljaju vozilima pod dejstvom alkohola.


Sudska presuda u korist CIN-a - CIN\nSud BiH je donio presudu u upravnom postupku CIN-a protiv Sekretarijata Parlamentarne skupštine BiH. Tužba je podignuta zbog uskraćivanja informacija o primanjima državnih poslanika i delegata.\nSud Bosne i Hercegovine (BiH) je presudio u korist Centra za istraživačko novinarstvo (CIN) iz Sarajeva u upravnom sporu koji je vođen protiv Sekretarijata Parlamentarne skupštine BiH. Tužba je podnesena zbog uskraćivanja informacija o iznosima plaća i naknada za svih 57 poslanika i delegata u Parlamentarnoj skupštini BiH za period od novembra 2010. do januara 2014. godine.\nU upravnom sporu Sud BiH je početkom ovog mjeseca poništio rješenje Sekretarijata iz februara 2014. godine kojim je novinarima CIN-a odbijen pristup traženim informacijama. Umjesto podataka o plaćama i ostalim naknadama koje nemaju karakter plaća, Sekretarijat Parlamentarne skupštine BiH je novinarima poslao spisak pravnih, zakonskih i podzakonskih propisa kojima su regulisana primanja na koja poslanici i delegati imaju pravo. CIN-ovu primjedbu da takav odgovor može rezultirati nepotpunim iznosima i obmanom javnosti Sekretarijat je odbio, navodeći da institucija u tom slučaju ne može preuzeti odgovornost “za eventualni novinarski neprofesionalizam te za slučajno i nenamjerno obmanjivanje javnosti”.\nU pristiglom odgovoru je navedeno da je od decembra 2013. godine u profesionalnom statusu 50 poslanika i delegata i da pravo na paušal koriste svi poslanici i delegati, bez obzira na radno-pravni status. U odgovoru je navedeno da pravo na troškove smještaja trenutno koristi 23 poslanika i delegata, a pravo na odvojeni život koristi njih 25. Pravo na naknadu za prijevoz koristi šest poslanika i delegata, dok naknadu za posjetu porodici koristi 20 poslanika i delegata.\nPojedinačna primanja i naknade su odbili dostaviti uz obrazloženje da se isplata plaća i naknada vrši mjesečno, i to pojedinačno, te da se ne prave ukupni niti mjesečni pregledi navedenih naknada. U objašnjenju sudske presude piše da je takva odluka Sekretarijata Parlamentarne skupštine BiH bila suprotna Zakonu o slobodi pristupa informacijama u BiH te da javnost mora imati slobodan pristup ovim informacijama od javnog značaja. Sud smatra da javni uvid u primanja poslanika i delegata promoviše transparentnost i odgovornost Parlamentarne skupštine BiH pri raspolaganju javnim novcem i da takve informacije pomažu demokratski proces.\nDržavni sud je u presudi naložio Parlamentranoj Skupštini da ponovi postupak odlučivanja o zahtjevu novinara, a rok za donošenje novog rješenja ističe početkom idućega mjeseca.\nOvo je četvrta presuda koju je CIN tokom prethodne tri godine dobio protiv državnih institucija koje nisu poštovale Zakon o slobodi pristupa informacijama u BiH. Zbog uskraćivanja informacija o zaposlenicima unutar institucija po bilo kojem osnovu CIN je ranije tužio i: Agenciju za državnu službu BiH, Ministarstvo vanjskih poslova BiH te Graničnu policiju BiH.\nU proteklih nekoliko godina CIN je uradio više istraživačkih priča o rastrošnom ponašanju funkcionera te neosnovanom i svojevoljnom trošenju državnog novca. Otkrili smo da su pojedini funkcioneri lažno prikazivali mjesto stanovanja da bi uz plaću dobili dodatni novac za prijevoz ili stanovanje, kao i da postoje mnoge zakonske nedorečenosti i izostanak kontrole zbog kojih se neopravdano uzima novac iz budžeta.


Nemačka vlada potrošila na savetnike više od pola mlrd. € › Made-in-Germany.rs\nVlada Nemačke je u prošloj godini isplatila savetnicima više od pola milijarde eura, što je, po pisanju Dojče velea, kasna posledica “afere savetnik”, čiji je glavni akter bila nekadašnja ministarka odbrane, a sada predsednica Evropske komisije Ursula von der Lajen.\nParlamentarna opozicija ovoj praksi hoće da stane na put, a prema pisanju nedeljnika Špigel, budžetski odbor Bundestaga je doneo dalekosežnu odluku kojom bi trebalo da se zaustavi nekontrolisano i preskupo angažovanje eksternih eksperata za potrebe ministarstava. Prema toj odluci, nemačka vlada mora da preduzme mere kako bi “supstancijalno smanjila angažman eksternih savetnika”, a ministarstvima je naliženo do sredine juna 2021. podnesu izveštaje u kojima će nabrojati konkretne mere i način njihovog sprovođenja.\nAngažovanje stručnjaka nekada ima smisla, ali u puno slučajeva u ministarstvima već rade ljudi dovoljno stručni za obavljanje tih poslova. Špigel podseća da je neplansko angažovanje savetnika dovelo do toga da oni za velike naknade u svim ministarstvima vode projekte, upravljaju procesima, pa čak i pišu zakone. S tim u vezi, jedan anketni odbor Bundestaga je prošle godine istražio obilno trošenje novca na spoljne savetnike u Ministarstvu odbrane, kada su odgovorni posvedočili da je normalan rad Ministarstva postao nezamisliv bez savetničkih usluga. Međutim, anketni odbor je tada otkrio i mnogo više, a “Afera savetnik” u Ministarstvu odbrane pokrenula je tada proces koji je doveo do najnovije odluke budžetskog Odbora.\nNaime, “Afera savetnik” je pokazala da veliki sistemi sa nedovoljno transparentnosti i bez nezavisne kontrole proizvode vrlo negativne posledice, budući da se poslovi naizgled dele preko ličnih veza, zbog čega je njihova svrha upitna, a trošak poreskih obveznika prevelik. Do sličnih zaključaka je i u junu ove godine došao anketni odbor Bundestaga koji je proveravao navode da je bivša ministarka odbrane Ursula fon der Lajen dopustila državnoj sekretarki Katrin Zuder da svojim bivšim kolegama iz savetničke firme Mekinsi obezbedi unosne savetničke honorare i od po 2.000 eura na dan. Interesantno je da su u to vreme u Mekinsiju svoje karijere gradila i deca iste te ministarke odbrane.\nZa ove mahinacije naravno nedostaju dokazi, jer u anketnom odboru vladajuća koalicija može da proglasi državnom tajnom delove bilo kog dokumenata koji je dat na uvid opoziciji, a to znači da je na nekim stranicama bilo više zacrnjenog nego čitljivog teksta. Sem toga, ustanovljeno je i da su iz dva službena telefona ministarke Fon der Lajen izbrisane poruke.\nMinistarka je tada izjavila da su učinjeni previdi, ali je i dalje smatrala da je angažman savetnika bio ispravan. Ona je samo nekoliko meseci ranije odlikovala svoju državnu sekretarku Katrin Zuder pre nego što je otišla iz Ministarstva kako bi preuzela vodeću ulogu u Digitalnom savetu nemačke Vlade. Nekoliko meseci kasnije, u leto 2019. godine, usred afere, Ursula fon der Lajen je postala predsednica Evropske komisije. Budući da niko nije snosio posledice, trend angažovanja skupih savetnika se nastavio i ove godine. Doduše, Ministarstvo odbrane to više ne čini, ali je vlada za pola godine u drugim ministarstvima potrošila na savetnike 186 miliona eura, navodi Špigel i dodaje da sada ostaje da se vidi da li će odluka budžetskog odbora imati efekta.


SZO: Rat u Ukrajini mogao bi da pogorša pandemiju koronavirusa - Naša Borba\nSZO: Rat u Ukrajini mogao bi da pogorša pandemiju koronavirusa\nSvetska zdravstvena organizacija (SZO) izrazila je zabrinutost da bi rat u Ukrajini mogao da pogorša pandemiju koronavirusa i da nastoji da učini više na ograničavanju širenja ove zarazne bolesti.\nBroj slučajeva zaraze u regiji manji je u odnosu na prethodnu nedelju, ali postoji znatan rizik od razvoja težih oblika bolesti i smrtnih ishoda, naročito zato što je u Ukrajini stopa vakcinisanih vrlo niska, a ista je situacija i među više od dva milion onih koji su pobegli iz zemlje pred ratom u susedne države, piše CNN.\nI u Moldaviji, u koju je otišlo najviše ukrajinskih izbeglica stopa vakcinisanih protiv kovida iznosi samo 29 odsto, a u Ukrajini oko 34 odsto, podaci su organizacije Our World In Data.\nU Ukrajini i susednim državama između 3. i 9. marta zabeleženo je ukupno 791.021 novih slučajeva kovida-19 i 8.012 novih smrtnih ishoda od posledica kovida, stoji u izveštaju SZO.\n„Nažalost, ovaj virus će iskoristiti priliku da nastavi da se širi“, rekla je Marija Van Kerkova, tehnička rukovoditeljka SZO za kovid-19. „Mi kao organizacija shvatamo da su zemlje u različitim nezavidnim situacijama i da se suočavaju s različitim izazovima povezanim s ovom ratnom krizom.“\nMađarska ukrajinskim izbjeglicama nudi besplatno vakcinisanje protiv kovida, a SZO finansira laboratorijsko testiranje na kovid-19.\nRumunsko ministarstvo zdravstva poslalo je medicinske timove koji će testirati i vakcinisati protiv kovida Ukrajince koji su pobegli pred ratnim zbivanjima.\nLečenje obolelih od kovida-19 u Slovačkoj je besplatno.\nI u Moldaviji je vakcinisanje protiv kovida-19 za Ukrajince besplatno, a ministarstvo zdravstva omogućava besplatno testiranje na kovid.\nU zajedničkoj izjavi UNICEF-a i UNFPA-e, SZO je pozvala na prekid napada na ukrajinski zdravstveni istem. Od nedelje je zabeležen i potvrđen 31 napad na zdravstvene ustanove u toj zemlji, a sumnja se da ih je bilo i više.\nPrethodni tekstKijev obustavio regrutaciju plaćenika nakon udara ruskih trupa\nSledeći tekstSRPSKA DOKTORKA ISTUPILA: Uništavaju nas stresom i modernim načinom života


Kuper Standard sutra počinje sa proizvodnjom - Ozon Media\nSremska Mitrovica – Jedan od značajnih investitora u Sremskoj Mitrovici, Američka kompanija Kuper Standard (Cooper Standard) sutra 19. Juna, svečano će otvoriti fabriku automobilskih zaptivnih sistema.\nSvečanom otvaranju prisustvovaće gradonačelnik Sremske Mitrovice, premijer Aleksandar Vučić, Američki ambasador u Srbiji Majkl Kirbi i po prvi put u Srbiju dolazi i osnivač firme Kuper Standard, Džefri Edvards, za radio Ozon rekla je Agnješka Vitlovik, projekt menadžer fabrike Kuper Standard u Sremskoj Mitrovici.\nCeremonija svečanog otvaranja fabrike zakazana je za 14.30h.\nProizvodnja gumenih delova za automobile u pogonu Kuper Standarda namenjena je prvenstveno za inostrano tržište. Skoro 20 hiljada metara kvadratnih iznosi površina objekta koji je američki investitor za manje od pola godine izgradio na parceli koju je od Grada Sremska Mitrovica kupio u Radnoj zoni “Sever”.\nLegionari pred važnom utakmicom u nedelju


Indonezija nastavlja da pomaže Fondu HNK – Radio Televizija Novi Pazar\nIndonezija nastavlja da pomaže Fondu HNK\nDecember 5, 2017 December 5, 2017 Armin Saljic 354 Views\nU okviru posjete Novom Pazaru indonežanski ambasador obišao je i Fondaciju Hadži Nadžija Karabegović Agušević sa kojom ova Ambasada ima dugogodišnju saradnju. Jedna od dogovorenih stvari na sastanku je i da će Ambasada Indonezije nastaviti da pruža podršku fondaciji Hadži Nadžija u realizaciji humanitarnih i edukativnih projekata.\nPrema riječima Aguševića predstavnici Indonežanske ambasade su se ponudili da finasiraju štampanje knjige “Hadži Nadžijin put”, a koja će uskoro ugledati svjetlost dana i koja je životopis žene čijim amanetom i sredstvima je osnovan ovaj ugledni humanitarni fond u Novom Pazaru. Na sastanku je potvrđena mogućnost da zainteresovani mladi ljudi mogu studirati u Indoneziji.\n“Nama je otvorena mogućnost da pošaljemo nekog od budućih studenata da studira informatiku ili ekonomiju. Oni koji žele da studiraju u Džakarti sada mogu ostvariti svoje snove”, rekao je Agušević.\n„Cilj naše današnje posjete ovom fondu jeste da unaprijedimo rad fondacije koju vodi Ruždija Agušević na planu obrazovanja. Veoma smo prijatno iznenađeni humanitarnom misijom koju sprovodi ova fondacija, zato ćemo nastaviti da pružamo podršku “, rekao je ambasador Indonezije, Harry Kandou.\nNa sastanku je bilo riječi i o bratimljenju Fondacije HNK sa sličnom organizacijom iz Indonezije. Domaćini su se potrudili da ugoste ambasadora i njegove saradnike u duhu tradicije i ujedno predstave lokalne običaje i nošnju.\n← Sarajevo predstavilo turističku ponudu\nŠaćirović: ”Novi Pazar veliko gradilište” →


KK Lavovi Brčko LAVICE PORAŽENE OD LEOTARA U KUPU | KK Lavovi Brčko\nPorazom od ekipe Leotar 03 iz Trebinja naše Lavice su završile ovosezonsko takmičenje u KUP-u Republike Srpske za žene.\nUtakmicom četvrtfinala KUP-a Republike Srpske za žene u kome su poražene od daleko iskusnije i u ovom momentu kvalitetnije ekipe Leotar 03 iz Trebinja naše Lavice su završile takmičenje u KUP-u Republike Srpske za žene za ovu sezonu.\nUtakmica koja je odigrana u dvorani Tehničke škole u Brčkom pokazala nam je da je odluka da se uključimo u takmičenje u seniorskoj konkurenciji bila sasvim opravdana, ali isto tako pokazala nam je da je pred nama još mnogo rada i odricanja kako bi mogli ravnopravno da se nosimo sa ekipa iz elitnog ranga takmičenja svih 40 minuta.\nBile su naše Lavice ravnopravan rivala protiv gošći iz Trebinja čitavo prvo poluvrijeme, ali duža klupa i iskustvo trebinjki došli su do izražaja u drugih 20 minuta kada su se rezultatski odlijepile i napravile nedostižnu prednost za konačnih i ubjedljivih 37 poena razlike.\nLAVOVI – Leotar 60:97 (11:23, 21:19, 12:23, 16:32)\n“I pored ubjedljivog poraza bila je ovo utakmica koja nam je dala putokaz u kom pravcu trebamo ići u narednom periodu kako bi već u nekom od narednih duela sa premijerligaškim ekipama bili dosta konkurentniji u rezultatski neizvjesnim utakmicama. Sve djevojke pružile su maksimum u ovom momentu i ja kao trener nemam šta da im zamjerim. Ovom prilikom im čestitam za borbenost, požrtvovanje i zalaganje na terenu tokom svih 40 minuta” rekao je trener Lavova Aleksandar Bližnjaković nakon ovog meča.\nNajefikasnija u našoj ekipi bila je Jelena Lazarević sa 18 postignutih poena, koja je odigrala možda i najbolju utakmicu do sada u dresu Lavova. Pored nje standardno dobra bila je i kapiten Milica Đokić sa 15 postignutih poena.\nTrener Bližnjaković na ovom meču računao je na sledeće košarkašice: Milica Đokić, Jelena Lazarević, Amila Smajić, Marjana Todorović, Adna Okić, Tamara Šarenac, Sara Đokić, Ksenia Vukić, Ana Đokić, Kristina Stupar i Marija Starčević.\nNakon eliminacije iz KUP takmičenja, naše Lavice se okreću pripremama za nastavak takmičenja u Prvoj ženskoj ligi Republike Srpske. Drugi dio takmičenja startuje 30. januara, a prije toga očekuje ih zaostala utakmica drugog kola protiv ekipe Mladost iz Prijedora, koja će biti odigrana na domaćem parketu u Brčkom.


Igor Vuković: Nestvaran potez gradske vlasti u Pančevu - Jutarnje.rs\n„U jeku velike zdravstvene i ekonomske krize u kojoj se nalazi čitava Srbija, nestvarna vest dolazi iz Pančeva. Gradska uprava grada Pančeva donela je odluku da dodeli po 42.000,00 dinara „solidarne pomoći“ za preko 3.000 zaposlenih u gradskim javno-komunalnim preduzećima. Ovo je iznos koji će dobiti kao „dodatak na platu“.\nNavedeni izdatak će koštati građane Pančeva preko 1.000.000 evra! Niska produktivnost, članstvo u vladajućoj stranci i drugačiji uslovi rada nego u privatnom sektoru, karakterišu rad zaposlenih u javnim preduzećima. Njima je u ovom trenutku pomoć najmanje potrebna. Mnoga radna mesta u privatnom sektoru su ugrožena, mnoge firme će se ugasiti od 1. januara…Posebno je navedeni iznos u sadašnjem trenutku trebalo da ide u zdravstveni sektor gde je situacija katastrofalna. Mogla se povećati efikasnost prilikom pregleda i prijema pacijenata, podržati zaposleni u zdravstvu, ali i najugroženije socijalne grupe pogođene krizom.\nGradska vlast se odlučila da pomogne svojim sigurnim glasovima. Besraman potez u trenucima kada nam je solidarnost najpotrebnija.“\nGeneralni sekretar NK-a, Igor Vuković\nPrethodni tekstNova pravila testiranja na koronu: Kovid ambulante rade duže\nSledeći tekstKrivokapić predložio kandidate za ministre u novoj Vladi Crne Gore\nGradski odbor Narodne stranke u Pančevu upozorio je na lažna obećanja lokalne vlasti, koja su postala, gotovo, svakodnevna. https://www.youtube.com/watch?v=HB6DEXUsMKI ''Zašto sredstva za sređivanje gradskog keja nisu...\nVatrogasci su uspeli da ugase požar u Kolubari, na kopu Tamnava - Zapadno polje, a povređenih nije bilo, javlja RTS. Sinoć se zapalio veliki bager...\nGrupa Zrenjaninaca, kojima je policija uputila prekršajne naloge zbog učešća u blokadama saobraćajnica, predala je zahteve lokalnom prekršajnom sudu da odluči o tim nalozima,...\nNovinarka sa poternice u Šapcu: Ne izlazim iz kuće, uplašena sam...\nVesić: Rekordan budžet Beograda, izašli smo građanima u susret


Novi udar na Srbe na Kosovu: Hapšenje u Peći zbog navodnog ratnog zločina - 22.12.2020, Sputnik Srbija\nNovi udar na Srbe na Kosovu: Hapšenje u Peći zbog navodnog ratnog zločina\nSrbin Svetomir Bačević uhapšen je danas u opštini Peć, pod izgovorom da je odgovoran za navodni ratni zločin, saopštila je Kancelarija za Kosovo i Metohiju, uz... 22.12.2020, Sputnik Srbija\npolitika, vesti, kancelarija za kosovo i metohiju vlade republike srbije\n14:47 22.12.2020 (Osveženo: 14:52 30.08.2021)\n© AFP 2021 / ANTHONY WALLACE Hapšenje - ilustracija\nSrbin Svetomir Bačević uhapšen je danas u opštini Peć, pod izgovorom da je odgovoran za navodni ratni zločin, saopštila je Kancelarija za Kosovo i Metohiju, uz ocenu da je to još jedna kampanja zastrašivanja srpskog naroda na KiM.\nKancelarija za KiM je po saznanju o događaju obezbedila branioca Svetomiru Bačeviću i pratiće njegov slučaj i postupanje prema njemu.\nReč je raseljenom licu koje živi u Gornjem Milanovcu, a rodom je iz sela Belo Polje u opštini Peć.\nBačević je danas došao na KiM kako bi izvadio lična dokumenta, ali je priveden u policijsku stanicu u Peći i nakon obavljenog informativnog razgovora prebačen je u Prištinu, dodaje se u saopštenju.\n„Najoštrije osuđujemo još jednu kampanju zastrašivanja srpskog naroda na KiM, u kojoj se postojanje nekakvih tajnih spiskova osumnjičenih za navodne ratne zločine koristi kao mehanizam za pritisak na srpski živalj“, poručuju iz Kancelarije.\nPo sredi je, kažu, novi udar na Srbe u južnoj pokrajini, dodajući da su se poslednjih godina na meti prištinskih institucija posebno našli povratnici i povratničke porodice.\nTo nedvosmisleno svedoči da u Prištini ne postoji spremnost, niti volja za omogućavanje mirnog i bezbednog povratka raseljenih Srba sa KiM i da Srbi očigledno nisu dobrodošli, ističu u Kancelariji.\n„Ovo nije prvi put da se povratnici na KiM suočavaju sa ovakvom vrstom ugrožavanja bezbednosti i integriteta, a da se u prošlosti pokazalo da su gotovo svi Srbi uhapšeni u ovakvim akcijama bili nevini. Jedini cilj ovakvog postupanja prištinskih institucija jeste da se Srbi na KiM drže u stalnom stanju straha i neizvesnosti“, navodi se u saopštenju, prenosi Tanjug.\nPredsednik Privremenog organa opštine Peć Miloš Dimitrijević za Kosovo onlajn je istakao da je uhapšeni Svetomir Bačević i ranije dolazio u svoj rodni kraj i da nikada nije imao problema, jer je pre rata radio kao poštar u Peći i nije učestvovao u bilo kakvim ratnim sukobima.\n„Zaista je neshvatljivo da se hapse ljudi koji nisu uopšte učestvovali u ratnim dešavanjima, a kamoli počinili ratni zločin. Ovo je jasna poruka Srbima povratnicima da nisu dobrodošli i ovakve stvari dodatno uznemiruju preostalo srpsko stanovništvo na Kosovu“, poručio je Dimitrijević.\nRafal albanskih provokacija: Crkva, Medveđa, Niš, centar Kraljeva - šta je sledeće?\nSlučaj „Žuta kuća“ — zajednički zločinački poduhvat Albanije i OVK /video/\nKancelarija za Kosovo i Metohiju Vlade Republike Srbije\n07:49Izetbegović: Ako ljudi hoće da žive, moraju biti spremni da umiru


ODRŽAN SEMINAR U UNSKO-SANSKOM KANTONU - Federalna uprava za geodetske i imovinsko-pravne poslove\nODRŽAN SEMINAR U UNSKO-SANSKOM KANTONU\nU Unsko-sanskom kantonu je dana 11. septembra 2018. godine održan seminar pod nazivom “Projekti zemljišne administracije u Unsko-Sanskom kantonu - iskustva, koristi i naredne aktivnosti“. Glavni ciljevi seminara bili su upoznavanje predstavnika jedinica lokalne samouprave iz navedenog kantona sa aktivnostima Federalne uprave za geodetske i imovinsko-pravne poslove a posebno procesom uspostave Adresnog registra, Registra cijena nekretnina i Digitalnog arhiva podržanih u okviru CILAP projekta.\nGradonačelnik Bihaća, gospodin Šuhret Fazlić je na početku seminara pozdravio sudionike i zahvalio se predstavnicima Federalne uprave za geodetske i imovinsko-pravne poslove i CILAP projekta na aktivnostima koje provode u Gradu Bihaću i Unsko-sanskom kantonu te istakao odličnu saradnju između Federalne uprave za geodetske i imovinsko-pravne poslove i institucija Grada Bihaća.\nDirektorica CILAP projekta gđa Anđa Zimić je poželjela dobrodošlicu nazočnima i ukratko predstavila rezultate projekta. Direktor Federalne uprave za geodetske i imovinsko- pravne poslove, gospodin Željko Obradović je predstavio aktuelnosti u radu, trenutačne projekte kao i planirane aktivnosti.\nKroz prezentaciju gđe. Željke Kolobarić, koordinatorice radne grupe za uspostavu Adresnog Registra u Federaciji BiH, je predstavljeno pregledno stanje Adresnog registra, postupak uspostave Adresnog registra u jedinicama lokalne samouprave u Unsko-sanskom kantonu, rezultati i izazovi koji predstoje tijekom sljedećeg perioda uspostave, te primjeri uspostave u drugim jedinicama lokalne samouprave u Federaciji BiH. Prezentirana je i važnost uske saradnje sa Agencijom za identifikacijske isprave, evidenciju i razmjenu podataka (IDDEEA).\nDio seminara u vezi s razvojem sistema Digitalnog arhiva u Federaciji BiH prezentirala je gđa Edina Behić- Bolić. Istaknuto je da je Norveški projekat osigurao sredstva za nastavak razvoja sistema Digitalnog arhiva i da će prvi koraci biti uključivanje jedinica lokalne samouprave u proces. Također će se raditi i na integraciji sa drugim sistemima, a obuke i izgradnja kapaciteta za realizaciju navedenih aktivnosti bit će osigurana kroz CILAP projekat.\nSeminar je završen sa konstruktivnom raspravom i zaključcima o važnosti projekta kako za Federalnu upravu za geodetske i imovinsko pravne poslove tako i za jedinice lokalne samouprave u Federaciji BiH.\nNovembar 2018 (10 unosa)


Može vas interesovati: Vraćanje imovine Jevrejima u BiH na dugom štapu\nRSE: Osim što se predsjednik Jevrejske zajednice BiH, Vi ste tužili Bosnu i Hercegovinu pred Evropskim sudom za ljudska prava, jer nije obezbijedila nacionalnim manjinama kandidovanje na izborima. Spor ste dobili, ali presuda u Bosni i Hercegovini već godinama se ne provodi. I ona je pomenuta u prošlosedmičnoj Rezoluciji Evropskog parlamenta. Mislite li da će ikada biti provedena?\nFinci: Ako Bosna i Hercegovina stvarno želi da uđe u Evropsku uniju, čak i da postane zemlja kandidat, mora provesti tu odluku suda, jer Evropska unija ne može u članstvo primiti zemlju koja krši osnovna ljudska prava. Gotovo je neshvatljivo da devet godina Evropski parlament, Evropska komisija, Vijeće Evrope, svake godine donose rezolucije kojima se podsjeća Bosna i Hercegovina da je to njena dužnost i da to treba da uradi, a ovdje se niko "ni iza uha ne počeše" zbog toga, jer ne smatramo da je nešto ozbiljno kada nas Evropa ruži, jer važno je da nam daju pare, kada tražimo, i ništa drugo.


Esperanza fen za kosu (750W) – crni (25179) cena, cene Srbija, prodaja Beograd Novi Sad Niš\nEsperanza fen za kosu (750W) – crni (25179) cene\nEPonuda nije internet prodavnica već Vam omogućava da brzo i lako nađete Esperanza fen za kosu (750W) – crni (25179) po najjeftinijoj ceni. Naš cilj je da kupci budu što bolje informisani o ponudi Esperanza fen za kosu (750W) – crni (25179) na tržištu Srbije. Vrlo lako nalazite željeni proizvod za kategoriju Fenovi za kosu cene, ne morate da lutate od sajta do sajta za Esperanza Fenovi za kosu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Esperanza fen za kosu (750W) – crni (25179) sa PRODAVCEM. EPonuda ne može da garantuje potpunu tačnost specifikacije i slika za Esperanza fen za kosu (750W) – crni (25179). Pre kupovine, podatke za Esperanza fen za kosu (750W) – crni (25179) proverite na sajtu PROIZVOĐAČA.


PROPISI.com | PARNIČNI POSTUPAK\nMinistarstvo pravde Vlade Republike Srbije saopštilo je, u vezi sa tekstom objavljenim u dnevnom listu "Srpski telegraf", da je, između ostalog, cilj izmena i dopuna Zakona o parničnom postupku upravo brži i lakši put do pravde i postizanje veće pravne sigurnosti.\nMinistarstvo pravde, u vezi sa navodima iznetim u tekstu da se ubuduće mogu suditi samo bogati, ističe da se izmene u pogledu sankcije za neplaćanje sudske takse odnose samo na one stranke koje mogu da plate taj trošak, a ne na egzistencijalno ugrožene.\nObaveza plaćanja takse nastaje tek nakon prvog ročišta, do tada se može podneti zahtev za oslobađanje od plaćanja sudskih taksa ili zahtev za omogućavanje plaćanja takse na rate, o čemu se sudu podnosi dokaz, a institut siromaškog prava postoji od 1977. godine, te je zadržan i prilikom ovih izmena i dopuna.\nIako sud ima mogućnost naplate takse prinudnim putem, za građane to znači trostruko veći iznos jer se tada naplaćuju i kaznena taksa i troškovi izvršnog postupka.\nTakođe, apsolutno su netačni navodi da zaposleni koji ostane bez posla i nema sredstava da plati sudsku taksu neće imati pristup sudu jer u toj vrsti sporova taksa se ni ne naplaćuje.\nMinistarstvo podseća i na to da je u najvećem broju predmeta sudska taksa 1.900 dinara, kao najniža, i da se njena visina nije menjala deceniju, niti će se sada promeniti, za razliku od advokatska tarife, koja je povećana pre mesec dana za čak 30 odsto upravo u parničnim postupcima.\nU saopštenju se naglašava da se 60 odsto sredstava ostvarenih naplatom sudskih taksi uplaćuje u budžet i koristi za finansiranje najvažnijih životnih potreba svih građana Srbije, dok se 40 odsto sredstava koristi za finansiranje sudova i tužilaštava, čiji je nesmetan i efikasan rad takođe u interesu građana i zaštite njihovih prava.\nMinistarstvo naglašava i da u takozvanim masovnim bankarskim predmetima građani mogu najlakše da ostvare svoja prava upravo podnošenjem samo jedne tužbe, kako je predviđeno izmenama i dopunama Zakona o parničnom postupku.\nKad je reč o masovnim bankarskim predmetima, za građane je bitno da im se vrati neosnovano plaćena naknada, što mogu najlakše i najbrže ostvariti podnošenjem jedne tužbe, a ne podnošenjem posebnih za utvrđenje ništavosti odredbe ugovora, a po okončanju postupka posebne tužbe za isplatu.\nGrađani svoja prava ostvaruju kroz jednu tužbu, a ostale se podnose isključivo radi advokatskih troškova.\nNa taj način dolazi do enormnog bespotrebnog gomilanja sporova, čime se onemogućava suđenje u razumnom roku u svim ostalim predmetima.\nMinistarstvu pravde je upravo bio cilj da se unapredi sudski postupak i njegova efikasnost, što dovodi do bržeg i boljeg pristupa pravdi građanima Srbije.\nTakođe, Ministarstvo skreće pažnju i na ostale predložene izmene, kao što su izmene u vezi sa mesnom nadležnošću suda koje u potpunosti dovode do ravnomerne opterećenosti sudova u Srbiji, čime se postiže da građani mogu u postupcima do pravnosnažne odluke doći u isto vreme u svim sudovima.\nPreopterećeni sudovi moći će da ispune rokove, a građani svoje pravo da ostvare u razumnom roku, sa manje troškova.\nUkoliko se ove izmene usvoje, sporovi u kojima građani tuže Republiku Srbiju sprovodiće se pred sudovima na teritoriji prebivališta tužioca, a ne kao do sada isključivo u Beogradu, što upravo znači da građani neće morati da putuju u Beograd i tako snose dodatne troškove.\nU sporovima zaštite prava korisnika finansijskih usluga, tačnije bankarskim sporovima, tužioci će tužbe podnositi sudu njihovog prebivališta, a onda će i žalbeni sud biti na toj teritoriji, čime se rasterećuju beogradski drugostepeni sudovi - viši i apelacioni, koji su preopterećeni nesrazmerno u odnosu na ostale sudove u Republici.\nMinistarstvo ističe da su neosnovane tvrdnje da će se izmenama o reviziji, kao vanrednom pravnom leku, još više opteretiti Vrhovni kasacioni sud.\nOvim izmenama se ide upravo ka suprotnim efektima, kada će konačno sud najvišeg ranga moći da ostvari svoju pravu ulogu u pravosudnom sistemu.\nTakođe, korišćenje informaciono-komunikacionih tehnologija (elektronsko dostavljanje, slanje podnesaka elektronskim putem, održavanje ročišta putem video-konferencijske veze) u funkciji su unapređenja rada sudova i povećanja efikasnosti postupka, što je u skladu s najboljim praksama evropskih država.\nU tom smislu predložena su rešenja čije je uspešno funkcionisanje već potvrđeno u sistemu eUprave.\nPrednosti tog sistema imaju prilike da vide svi građani i privredni subjekti u različitim postupcima (zakazivanje termina za vakcinaciju, dobijanje ličnih dokumenata, dostavljanje poreskih rešenja, upis dece u škole i vrtiće).\nTo podrazumeva mogućnost svakog građanina Srbije, ali ukoliko on to želi, a ne obavezno, da elektronskim putem na najjednostavniji način podnese sudu inicijalni akt, podneske i pravne lekove.\nNa taj način ustrojava se elektronski spis u koji će građani imati pravo elektronskog uvida.\nPrimena ovih odredaba, ukoliko nacrt bude usvojen, biće odložena za dve godine kako bi se obezbedili svi potrebni uslovi.\nOpisani režim štedi građanima vreme i novac, a nudi uslugu u zaštićenoj pravosudnoj mreži uz poštovanje svih bezbednosnih uslova i direktno se reflektuje na pravnu sigurnost.\nKonačno, Ministarstvo pravde naglašava da je u toku javna rasprava, a ne konačan tekst zakona i da je javna rasprava upravo mesto na kome treba da se čuju argumenti.\nPo završetku javne rasprave, 14. juna, biće razmotrene sve primedbe i predlozi, nakon čega će Ministarstvu pravde, kao predlagaču, Radna grupa dostaviti tekst nacrta i to je put svakog zakona.\nRešenja iz nacrta usklađena su u potpunosti sa pravilima Evropskog suda za ljudska prava, Ustavnog suda, a u uporednopravnim sistemima postoje sve odredbe koje se u javnosti ističu kao sporne.\nIzradi nacrta se i pristupilo u skladu sa revidiranim Akcionim planom za Poglavlje 23 i Akcionim planom za unapređenje Republike Srbije na rang-listi Svetske banke.\nDa bi se postigla efikasnost i ubrzanje procesa, sprečilo dugo trajanje parnica i smanjili troškovi postupka za građane neophodno je sistemsko rešenje koje se ovim izmenama upravo postiže, navodi se u saopštenju.


LJAJIĆ GASI VATRU: Rušenje objekta Islamske zajednice u Zemun Polju je nesrećan slučaj\nPotrebno obezbediti mesto za molitvu\nmladen djordjevic\t 30.05.2017. 20:21h 21:02h\nBEOGRAD - Rasim Ljajić je izjavio da je njegova stranka osudila rušenje objekta Islamske zajednice u Zemun Polju.\nMinistar trgovine, turizma i telekomunikacija Srbije, Rasim Ljajić ocenio je danas da je prošlonedeljno rušenje objekta Islamske zajednice u Zemun Polju uoči muslimanskog praznika Ramazana, "nesrećan slučaj".\nLjajić je za Radio-televiziju Vojvodine (RTV) kazao da ne želi da tim povodom pravi političke poene.\n"Mi smo kao stranka osudili rušenje, ali ne želim da pravim političke poene. Svakodnevno smo u kontaktu s predstavnicima Islamske zajednice i nadležnih institucija, ljudima treba obezbediti adekvatan prostor za molitveni objekat u skladu sa zakonom. To se može uraditi ako ima dobre volje, a mislim da je ima", rekao je Ljajić.\nNadležne službe Opštine Zemun, uz prisustvo Žandarmerije i policije, srušile su tokom noći izmedju četvrtka i petka "bespravno podignuti" verski objekat Islamske zajednice u Zemun Polju.\nBeogradski muftija Mustafa Jusufspahić izjavio je ranije da Islamska zajednica Srbije očekuje objašnjenje o rušenju njihovog verskog objekta kao i razgovor o tome s premijerom Aleksandrom Vučićem.\nRasim LjajićrušenjeIslamska zajednica SrbijeZemun polje


Ponedeljak, 4. septembar 2000.\n03. Sep 2000 18:56 (GMT+01:00)\nRusi razmišljaju o najvećoj špijunskoj razmeni sa SAD od vremena gvozdene zavese\nKao u dobra, stara i "hladna" vremena\n"Predmet" trampe bili bi američki špijun Poup, uhvaćen s nacrtima ruskog "supertorpeda", najverovatnije onog koji je potopio "Kursk", i bivši agent KGB Ejms koji je pre vrbovanja radio za CIA\nRuski advokat koji zastupa Amerikanca Edmunda Poupa, uhapšenog pod optužbom da je kao špijun SAD "vršljao" Rusijom prikupljajući njene vojne i državne tajne, saopštio je da njegov klijent ima ozbiljne šanse da se uskoro nađe kod kuće.\nUslov za to je, međutim, da Vašington prihvati predlog Moskve i u zamenu za svog Poupa, oficira mornaričke obaveštajne službe ozbiljno obolelog od raka kostiju, Rusiji izruči njenog čoveka - nekadašnjeg špijuna KGB koji se još nalazi u nekom od američkih zatvora.\nSve se vrti oko "Kurska"\nOtkriće medija o postojanju mogućnosti da dve zemlje razmene svoje špijune samo je potvrdilo spekulacije vojnih analitičara koji tvrde da se između Rusije i SAD vodi ogorčena borba za prevlast nad najvećim tajnama i projektima vezanim za mornaričko naoružanje. Tu priču je podgrejalo i nedavno priznanje Pentagona da su dve njegove podmornice, od kojih i jedna špijunska pod nazivom "Memfis", ne samo pomno pratile manevre ruske Severne flote u Barencovom moru već i bile svedoci havarije "Kurska".\nUkoliko do takve zamene uopšte bude i došlo, ona će nas, tvrde analitičari, podsetiti na vremena za koja smo mislili da su davno iza nas i na neke od "najboljih" špijunskih zavrzlama koje su se između Istoka i Zapada poslednji put dešavale još u doba Hladnog rata i Gvozdene zavese.\nAnalitičari, takođe, tvrde da se Rusi neće tako lako odreći Poupa za kojeg tvrde da su ga u aprilu uhvatili na delu i sa sve planovima i nacrtima najnovijeg ruskog "supertorpeda", najverovatnije istog onog čija je slučajna eksplozija potopila "Kursk".\nPavel Astakov, Amerikančev advokat, tvrdi da su agenti ruske obaveštajne službe, koja deluje isključivo u inostranstvu, nedavno predložili predsedniku Putinu da iskoristi situaciju s Poupom, predloži Amerikancima razmenu po principu "ja tebi, ti meni" i iz SAD najzad vrati njihovog nekadašnjeg kolegu. Putin nije odbio takvu ideju, ali je naglasio da "još nije vreme za to".\nRuski mediji su odmah "tipovali" da bi Kremlj želeo da vrati Oldriča Ejmsa, bivšeg agenta CIA koji je svojevremeno, posle uspešne akcije vrbovanja, dospeo na platni spisak KGB.\nIako Kremlj ne želi da komentariše spekulacije moskovskih medija, ruska štampa tvrdi da će pitanje razmene biti razmotreno vrlo skoro - kada se Klinton i Putin ove nedelje budu sreli na Milenijumskom samitu u NJujorku.\nS. Đ. P.\nRuski predsednik doputovao u posetu Japanu\nSAD poštuju tradiciju obaveštavanja predsedničkih kandidata\nOzvaničen dogovor između Klintona i Putina\nGradonačelnik Njujorka ne uživa u pripremama Milenijumskog samita


ADAC-ov test dečijih auto-sedišta 2012.\nTRENUTNA POZICIJA:Početna»Automobili»ADAC-ov test dečijih auto-sedišta 2012.\n02/07/2012 · Automobili, Testovi\nVodeći se izrekom „ako ne znaš šta je dobro, kupi skupo“, mnogi roditelji kupili su veoma skupa dečja auto-sedišta. Testiranja su, međutim, pokazala da pojedina sedišta koja koštaju i preko 50.000 dinara nisu bezbedna, pa su povučena sa tržišta.\nZbog želje da što bolje zaštite svoju decu, mnogi roditelji su kupili veoma skupa dečja auto-sedišta. Na njihovu žalost, testiranja su pokazala da pojedina sedišta koja koštaju i preko 50.000 dinara – nisu bezbedna, da imaju fabričke greške, pa su, na kraju, povučena sa tržišta.\nSa druge strane, sedišta sa cenom od svega 10.000 dinara dobila su odlične ocene.\nJedan od najpouzdanijih načina da proverite da li je dečje sedište koje imate, ili želite da kupite, bezbedno i dobro, jeste da pogledate rezultate testova koje svake godine sprovodi Nemački auto-savez ADAK.\nProšle godine je testirano 28 sedišta u simuliranim frontalnim sudarima, pri brzini od 64 kilometra na čas i bočnim sudarima brzine 50 kilometara na čas.\nNa testovima su se mnoga sedišta pokazala kao loša. „Phil & Teds Tott-XT“ ocenjeno je kao loše, između ostalog, i zato što u sebi sadrži štetne supstance. To sedište je, inače, koštalo 140 evra.\nSedište „Brevi Oki“, takođe, sadrži neželjene supstance, a cena mu je bila oko 160 evra. Zatim i sedišta „Bebe Confort Fero i FeroFix“, koja su identična sedištima „Maxi Cosi Fero i FeroFix“ i koštaju od 180 do 200 evra, dok „Graco Junior Maxi“ košta 60 evra.\nNezadovoljavajuću ocenu dobila su sedišta „Casualplay Fix QR“ bez oslonca za noge i sa cenom od oko 400 evra i „Casualplay Fix“ sa osloncem za noge i cenom od čak 450 evra. To sedište se tokom testa i polomilo.\nAndreas Racek iz ADAK-a kaže da je problem kod tog sedišta što var na njemu nije dovoljno snažan, kida se i odvaja sa jedne strane. Prema njegovim rečima, u toku udara može se desiti da se sedište odvoji, da dete sa sve sedištem bude odbačeno ka napred tako da dete udari o prednje sedište i zadobije teške telesne povrede.\nNakon objavljivanja rezultata, proizvođač je, iz serije koja je testirana, dobrovoljno povukao sva „Casualplay Fix QR“ sedišta sa tržišta.\nLako se može zaključiti da visoka cena ne garantuje i kvalitet. Neka relativno jeftina sedišta dobila su visoke ocene. Zato Potrošački savetnik preporučuje da pre kupovine roditelji posete ADAK-ov sajt i provere kako su ocenjena sedišta.\nNa sajtu Potrošačkog savetnika možete da vidite tabelu sa podacima na srpskom jeziku. (Rezultate ovogodišnjeg ADAK-ovog testa Potrošački savetnik preneće čim bude objavljena.)\nUprkos brojnim upozorenjima stručnjaka, većina roditelja pri kupovini sedišta vodi računa samo o njihovoj fizičkoj izdržljivosti pri sudaru i ceni. Međutim, zdravlje deteta može da naruši i samo sedište.\nLela Tasić iz Asocijacije potrošača Srbije (APOS) smatra da bi bilo dobro da roditelji obratite pažnju i na materijale od kojih su sedišta napravljena, u odnosu na to koliko je dete sklono alergijama.\n„Bilo bi dobro da izaberete sedište čija se navlaka skida i da je pre prve upotrebe operete“, ističe Tasićeva.\nU Sjedinjenim Američkim Državama potrošačke organizacije su ustanovile da čak 60 odsto sedišta sadrži štetne supstance. Među testiranim sedištima našla su se i neka koja mogu da se kupe u Srbiji, poput „Graco Nautilusa“.\nNažalost, i u pogledu toksičnosti sedišta, važi da cena nije merilo kvaliteta, niti se možete osloniti na renome proizvođača. Među tri najtoksičnija sedišta u ovom testu našli su se proizvodi renomiranih brendova „Recara“ i „Graca“. Sa druge strane od preko 150 testiranih sedišta, dva sedišta „Graco“ ocenjena su kao najbolja.\nOno što je sigurno jeste da će roditelji, kada budu kupovali sedište za dete, morati da ulože mnogo vremena kako bi našli adekvatno sedište.\n„Obaveze roditelja ne završavaju se kupovinom sedišta, moraju dobro da se upoznaju sa proizvodom, treba dobro da se posavetuju, pročitaju uputstvo za upotrebu kako bi sedište dobro ugradili, dobro vezali dete, pravilno zategli kaiševe, tako da dete bude optimalno zaštićeno“ naveo je Andreas Racek.\nImajući u vidu i činjenicu da su zbog besparice mnogi roditelji prinuđeni da kupe ili koriste polovna dečja sedišta, Potrošački savetnik je saznao da je trenutno važeća preporuka u Sjedinjenim Državama i Kanadi da se sedište može koristiti šest godina.\nPlastična školjka sedišta vremenom postaje krhka i lakše puca, a ni jedno sedište starije od 10 godina ne bi smelo da se koristi. Najbolje je da sedište bude postavljeno tako da dete gleda unazad dok god je to moguće. Sedišta imaju ograničenje do koje težine deteta mogu da budu postavljena na taj način, što je i napisano u upustvu.\nAmeričko udruženje pedijatara preporučuje da deca budu postavljena da gledaju unazad do najmanje dve godine starosti, a ako je moguće i duže od toga.\ndeca kola sedista